Είναι Σ ή Λ η παρακάτω πρόταση. - mathematica.gr\nΤώρα είναι Παρ Σεπ 25, 2020 12:50 am\nΕίναι Σ ή Λ η παρακάτω πρόταση.\nΜη αναγνωσμένη δημοσίευση από Τηλέγραφος Κώστας » Τετ Φεβ 09, 2011 12:32 am\nΈνα προς ένα ονοµάζεται µία συνάρτηση ορισµένη σε ένα σύνολο Α, όπου για κάθε x1,x2∈A ισχύει f(x1 ) = f(x2 ) ⇒ x 1= x2.\nRe: Είναι Σ ή Λ η παρακάτω πρόταση.\nΜη αναγνωσμένη δημοσίευση από k-ser » Τετ Φεβ 09, 2011 12:36 am\nΤηλέγραφος Κώστας έγραψε: Είναι Σ ή Λ η παρακάτω πρόταση.\nΚώστα, αυτός δεν είναι ο ορισμός της 1-1;\nΜη αναγνωσμένη δημοσίευση από grigkost » Τετ Φεβ 09, 2011 1:00 am\nΗ πρόταση έχει δύο γραμματικές ασυνταξίες:\n1) "Ένα προς ένα ονοµάζεται µία συνάρτηση ορισµένη σε ένα σύνολο "\nκαλύτερα "Μία συνάρτηση ορισµένη σε ένα σύνολο ονοµάζεται ένα προς ένα",\n2) "...ορισµένη σε ένα σύνολο , όπου για κάθε ισχύει "\n[ έτσι εκφρασμένη, η ιδιότητα αποδίδεται στό σύνολο και όχι στην συνάρτηση ],\nκαλύτερα "...ορισµένη σε ένα σύνολο , για την οποία, για κάθε ισχύει ".\nΟυσιαστικότερη (μαθηματικά) παράλειψη είναι η μη χρησιμοποίηση του "τότε και μόνο τότε" που απαιτεί ένας ορισμός.\nΕν κατακλείδι. Άν κάποιος γνωρίζει ήδη τον ορισμό της 1-1 συνάρτησης -όπως ο Κώστας Σερίφης- μπορεί και να αναρωτηθεί "αυτός δεν είναι ο ορισμός;"\nΑν κάποιος δεν γνωρίζει ήδη τον ορισμό της 1-1 συνάρτησης είναι -σχεδόν- αδύνατο να την καταλάβει διαβάζωντας τον παραπάνω "ορισμό".\nΕπομένως εξαρτάται ποιός ερωτάται.\nΌσο για το αν μια τέτοια "πρόταση" είναι Σωστή ή Λανθασμένη, τελικά, είναι το λιγότερο.\nΠροσωπικά θα φρόντιζα να είναι καλύτερα διατυπωμένη.\nΜη αναγνωσμένη δημοσίευση από Τηλέγραφος Κώστας » Τετ Φεβ 09, 2011 1:24 am\nΑς την γράψουμε όπως θέλει ο Γρηγόρης.(αν και δεν καταλαβαίνω γιατί).\nΜια συνάρτηση ονομάζεται συνάρτηση , αν και μόνο αν για οποιαδήποτε ισχύει η συνεπαγωγή:\n................................. αν , τότε .\nΤώρα είναι σωστή ή λάθος.\nΕγγραφή: Τρί Σεπ 14, 2010 2:23 pm\nΜη αναγνωσμένη δημοσίευση από Linardatos » Τετ Φεβ 09, 2011 9:42 am\nαισθάνομαι ότι κάτι θέλει να πει ο γραφών απαντάω (πέφτω στη παγίδα ??) εγώ.\nαπλά δεν είναι αυτός ο ορισμός.\nΤουλάχιστον σύμφωνα με το σχολικό βιβλίο του υπουργείου αυτό αποδεικνύεται με απαγώγη σε άτοπο\nελπίζω να μην αρχισουμε καμία φιλολογια για το αν\nτο "ονομάζεται 1-1" που λέει ο γραφών και το "ειναι συναρτηση 1-1" που λέει στο βιβλίο λενε το ιδιο πράγμα....\nΜη αναγνωσμένη δημοσίευση από Τηλέγραφος Κώστας » Τετ Φεβ 09, 2011 10:54 am\nΑυτό είναι το νόημα της ερώτησης !!\nLinardatos έγραψε: αισθάνομαι ότι κάτι θέλει να πει ο γραφών απαντάω (πέφτω στη παγίδα ??) εγώ.\nτελευταία επεξεργασία από Τηλέγραφος Κώστας σε Τετ Φεβ 09, 2011 10:56 am, έχει επεξεργασθεί 1 φορά συνολικά.\nΜη αναγνωσμένη δημοσίευση από Μπάμπης Στεργίου » Τετ Φεβ 09, 2011 10:55 am\nΔεν είναι βέβαια η διατύπωση του ορισμού του σχολικού βιβλίου , αλλά είναι ο ίδιος ορισμός. Πρόκειται για χρήση λογικού νόμου και όχι κάποιας μαθηματικής πρότασης που θέλει απόδειξη.\nΩς εκ τούτου σε περίπτωση που ο μαθητής επιλέξει αυτή τη διατύπωση, είμαστε υποχρεωμένοι να τον εκλάβουμε ως απολύτως σωστό.\nΚάποια χρονιά ήρθε επίσημη οδηγία από την ΚΕΓΕ να θεωρήσουμε σωστό τον ορισμό της πλάγιας ασύπτωτης , όταν οι μαθητές έδιναν τους τύπους των λ, μ και όχι τον πραγματικό ορισμό. Κατά την άποψή μου η επιλογή αυτή ήταν λάθος, διότι οι τύποι είναι πρόταση και όχι ορισμός.\nΕδώ όμως έχουμε τελείως διαφορετική περίπτωση !\n(Φυσικά αξίζει να τονίσουμε στους μαθητές οι ορισμοί είναι απαραίτητο να δίνονται όπως τους έχει το βιβλίο και όχι κατ'εκτίμηση !)\nΜη αναγνωσμένη δημοσίευση από Τηλέγραφος Κώστας » Τετ Φεβ 09, 2011 11:16 am\nΤο θέμα ξεκίνησε ως εξης\nΜε κάποιο συνάδελφο συναντήσαμε την παρακάτω πρόταση.\n«Ένα προς ένα ονοµάζεται µία συνάρτηση ορισµένη σε ένα σύνολο Α, όπου για κάθε x1,x2∈A ισχύει f(x1 ) = f(x2 ) ⇒ x 1= x2.»\n« Μια συνάρτηση ονομάζεται συνάρτηση , αν και μόνο αν για οποιαδήποτε ισχύει η συνεπαγωγή:\n................................. αν , τότε .[/b]»\nΗ απάντηση μου ήταν ότι είναι σωστή .\nΗ απάντηση του συναδέλφου ήταν ,ότι είναι λάθος .\nΔιότι στις πανελλαδικές , θα θεωρηθεί λάθος ,γιατί αυτό δεν είναι ο ορισμός της 1-1 αλλά ένα πόρισμα του .\nΚαι μάλιστα τονίζει (όχι μόνο αυτός αλλά αρκετοί βαθμολογητές όπως μου αναφέρει ) , γενικά όταν συναντούμαι τις λέξεις «λέγεται » «ονομάζουμε» αναφερόμαστε πάντα σε ορισμό.\nΤο ισχυρό τους επιχείρημα είναι το γνωστό.\nΠότε λέγεται η ονομάζεται μια συνάρτηση, γνησίως αύξουσα στο διάστημα Δ .\n........................... Απάντηση (μαθητή)\nΗ f ονομάζεται γνησίως αύξουσα όταν η παράγωγος είναι θετική στο διάστημα Δ.\nΠου είναι λάθος διότι δεν είναι αυτός ο ορισμός (άποψη δίκια του)\nΚαι όχι γιατί εμπλέκει και την παράγωγο.\nΣτην ερώτηση δε\nΠότε λέγεται η ονομάζεται μια παραγωγίσιμη συνάρτηση,γνησίως αύξουσα στο διάστημα Δ .\nΘα θεωρηθεί και πάλι λάθος γιατί δεν είναι ο ορισμός .\nΜη αναγνωσμένη δημοσίευση από Α.Κυριακόπουλος » Τετ Φεβ 09, 2011 2:14 pm\nΤηλέγραφος Κώστας έγραψε: Το θέμα ξεκίνησε ως εξης\nΖητάω συγνώμη αλλά δεν κατάλαβα γιατί ο συνάδελφος λέει ότι είναι λάθος.\n• Γενικότερα, πρέπει να έχουμε υπόψη μας ότι σε προτάσεις αυτού του τύπου το Σ ή Λ δεν απευθύνεται στο αν η πρόταση αυτή καθεαυτή είναι σωστή ή όχι, αλλά στο αν ο ορισμός που έχουμε δώσει ( στην περίπτωσή μας της 1-1 συνάρτησης) είναι αυτός (Σ) ή όχι (Λ).\nΜη αναγνωσμένη δημοσίευση από k-ser » Πέμ Φεβ 10, 2011 10:24 pm\nΧθες, έγραψα ένα σχόλιο πάνω στο θέμα. Το μετάνιωσα και το έσβησα μετά από λίγο. Σκέφτηκα ότι μάλλον δεν διατύπωσα καλά τις σκέψεις μου και ότι θα προκαλούσα δικαιολογημένες αντιδράσεις.\nΚάτι όμως με τριβολίζει και δεν μπορώ παρά να επανέλθω.\nΣαν βαθμολογητής δεν πρόκειται ποτέ να κόψω ούτε μισή μονάδα σε μαθητή που του ζητείται\nο ορισμός του 1-1 ή της πλάγιας ασύμπτωτης\nκαι η απάντησή του είναι\nη άμεση συνέπεια του ορισμού του 1-1, που είναι πρόταση ισοδύναμη του ορισμού,\nτο θεώρημα που ακολουθεί αμέσως μετά τον ορισμό της πλάγιας ασύμπτωτης και είναι ισοδύναμη, με τον ορισμό, πρόταση.\nΚαι οι δύο προτάσεις θα μπορούσαν να έχουν τη θέση του ορισμού στο σχολικό βιβλίο, σε άλλα βιβλία ίσως την έχουν, και δεν το καταφέρνουν απλά γιατί ο συγγραφέας επηρεασμένος από την θέση των πλανητών την περίοδο που έγραφε το βιβλίο τις τοποθέτησε αμέσως μετά τον ορισμό.\nΈνας ακόμα λόγος είναι ότι και εγώ ο ίδιος, αρκετές φορές, ξεχνώ τα ονόματα δυο "κολλητών" προτάσεων: ορισμός, θεώρημα και συνεπώς δεν έχω την απαίτηση να τα θυμάται ο μαθητής μου.\nΚαλό είναι βέβαια, να διακρίνει τη σημασία των ονομάτων και την διάταξη που χρησιμοποιούμε για να κατασκευάσουμε σωστά μια μαθηματική θεωρία, ή να γράψουμε ένα βιβλίο μαθηματικών αλλά, σε καμιά περίπτωση, στόχος της αξιολόγησης του μαθητή στις πανελλήνιες εξετάσεις δεν είναι η ικανότητά του να γράψει ένα βιβλίο μαθηματικών, η ικανότητα αποστήθισης της διάταξης και των ονομάτων των προτάσεων του σχολικού βιβλίου.\nΜπορεί... να κάνω λάθος!\nΜη αναγνωσμένη δημοσίευση από Τηλέγραφος Κώστας » Πέμ Φεβ 10, 2011 10:28 pm\nΔεν κάνεις λάθος, Κώστα!!!!!!\nΜη αναγνωσμένη δημοσίευση από Κοτρώνης Αναστάσιος » Παρ Φεβ 11, 2011 12:59 am\nΔεν καταλαβαίνω ποιο είναι το πρόβλημα. Αυτό που γράφει ο Τηλέγραφος στην αρχή είναι ο ορισμός της 1-1 συνάρτησης.\nΤο αφορά στο ότι η απεικόνιση είναι συνάρτηση, δεν έχει να κάνει με τον ορισμό του .\nΜη αναγνωσμένη δημοσίευση από Α.Κυριακόπουλος » Παρ Φεβ 11, 2011 2:39 am\nΦίλε Κώστα Σερίφη.\n• Τα μαθηματικά είναι ένα λογικό «κατασκεύασμα» με αυστηρούς κανόνες που έχει αρχή, σειρά, συνέχεια και συνέπεια. Πρόκειται για τα ίδια μαθηματικά, είτε τα γράφουμε σε βιβλίο είτε τα διδάσκουμε στον πίνακα.Και εξάλλου, το θεωρείς εύκολο να ξέρει ένας μαθητής αν μια πρόταση είναι ισοδύναμη με έναν ορισμό ή όχι; Για παράδειγμα, πόσοι μαθητές ξέρουν ή μπορούν να βρουν αν ο ορισμός της γνήσιας μονότονης συνάρτησης είναι ισοδύναμος με το ότι η συνάρτηση είναι 1-1; Δεν σου λέω να ρωτήσεις τους δικούς σου μαθητές γιατί είμαι σίγουρος ότι τους έχει πει την απάντηση.\n• Βλέπεις λοιπόν Κώστα ότι όσο απομακρυνόμαστε από τη σωστή αντιμετώπιση των μαθηματικών, τόσο δυσκολότερα γίνονται. Και ότι οι αυστηροί τους κανόνες δεν τα καθιστούν δυσκολότερα, αλλά ευκολότερα!!!\n• Αν, όπως λες, σαν βαθμολογητής δεν θα κόψεις ούτε μισή μονάδα από μαθητή που αντί για τον ορισμό που θα πρέπει να δώσει, γράψει μια ισοδύναμη πρόταση ( με απόδειξη;), τότε αδικείς τους μαθητές εκείνους που θα δώσουν το ορισμό που έχουν μάθει.\nΜε εκτίμηση και αγάπη.\nΜη αναγνωσμένη δημοσίευση από Demetres » Παρ Φεβ 11, 2011 9:53 am\nΕγώ εδώ θα συμφωνήσω με τον Κώστα Σερίφη.\nΑυτό που πρέπει να εξετάζουμε είναι αν ο μαθητής γνωρίζει μια μαθηματική έννοια και όχι αν γνωρίζει πως το βιβλίο εξηγεί μια μαθηματική έννοια. Αποκλείεται δηλαδή ο μαθητής να διάβασε από κάποιο άλλο βιβλίο ένα ισοδύναμο ορισμό και να έγραψε αυτόν; Αν λοιπόν ο μαθητής γράψει ένα σωστό ορισμό για πιο λόγο να του αφαιρέσουμε μονάδες;\nΤο κριτήριο πρέπει να είναι ένα. Αν υποθέσουμε πως δεν γνωρίζαμε τι σημαίνει μια συνάρτηση να είναι 1-1, μπορούμε από αυτά που έγραψε ο μαθητής να το μάθουμε; Αν ναι πρέπει να πάρει όλες τις μονάδες.\nΜη αναγνωσμένη δημοσίευση από Μπάμπης Στεργίου » Παρ Φεβ 11, 2011 12:39 pm\nΤο πνεύμα του διαλόγου είναι απόλυτα κατανοητό από όλους.Δε θα αναλωθούμε σε πράγματα που κατά βάση συμφωνούμε. Η διατύπωση ενός ορισμού έχει από μόνη της μια μοναδική σημασία.Η βαθμολόγησή του έχει κατά συνέπεια τη δική της αξία.\nΑν καταστρατηγηθεί η απαίτηση ο ορισμός να είναι ....ορισμός,άρα διατυπωμένος σωστά και με δοσμένο σημείο αναφοράς που στις εξετάσεις είναι το σχολικό βιβλίο , τότε δεν χρειάζεται να ζητήσουμε ορισμό.\nΓια να δώσω και μια νότα χαλαρής κουβεντούλας:\nΣκεφτείτε ένα μαθητή που στον ορισμό της παραγωγίσιμης συνάρτησης δώσει την εξής απάντηση :\nΗ συνάρτηση f είναι παραγωγίσιμη στο IR, όταν για κάθε αριθμό x.\nΜπορούμε να θεωρήσουμε την απάντηση βαθμολογικά άρτια ; Εσείς θα μου πείτε !\nΕπίσης , αν ζητήσουμε τον ορισμό της συνέχειας στο α και ο μαθητής δώσει τον ορισμό με ακολουθία που τον διάβασε κάπου , κάτι που είναι απολύτως σωστό από μαθηματική άποψη,θα είμαστε ικανοποιημένοι και θα θεωρήσουμε την απάντηση πλήρη ;Προβληματίζομαι και γω.\nΟι ερωτήσεις στις εξετάσεις γίνονται με βάση τους διδακτικούς στόχους που έχουν τεθεί εκ των προτέρων. Αν αυτό το παραβλέψουμε , δεν έχει νόημα να βαθμολογήσουμε ούτε τον έναν ούτε τον άλλο ορισμό και η ερώτηση αποδεικνύεται άστοχη. Θα ήταν καλύτερα να είχαμε θέσει το ερώτημα ως εξής :'' τι σας θυμίζει ο όρος συνέχεια ; '', οπότε βαθμολογούμε κάθε σωστή άποψη και όχι κάτι συγκεκριμένο.\nΌλα αυτά που συζητάμε έχουν κυρίως θεωρητικό χαρακτήρα. Στις εξετάσεις , γενικά , δεν έχουμε τέτοια προβλήματα και η διόρθωση γίνεται ομοιόμορφα. Όπως στην περίπτωση με την ασύμπτωτη, έτσι και στο μέλλον , αν υπάρξει παρόμοιο θέμα, θα δοθεί φαντάζομαι γενική οδηγία, με την οποία μπορεί και να διαφωνούμε, αλλά αυτό είναι άλλο ! Αν αυτό δεν γίνει, οι συντονιστές διόρθωσης και το σώμα βαθμολογητών έχει την ωριμότητα και την κρίση να βρει το σωστό τρόπο βαθμολόγησης μιας απάντησης που δεν είναι απόλυτα ταυτόσημη με τον ορισμό του σχολικού βιβλίου.\nΗ άποψή μου ωστόσο είναι ότι με τους ορισμούς ο μαθητής οφείλει να σέβεται το βιβλίο , τον καθηγητή του που τους δίξαξε σωστά και τον θεσμό που λέγεται ''εξετάσεις''.Πρέπει λοιπόν να τους μάθει ορθά και να μην τους μπερδεύει με τις άλλες προτάσεις.\nΑπό κει και πέρα όλα μπαίνουν σε ... διαβούλευση και μπορεί να υπάρξουν και απώλειες.\nΟ προβληματισμός του Κώστα και του Δημήτρη έχουν παιδαγωγικό ενδιαφέρον και τον δέχομαι με απόλυτο σεβασμό.Με εξαίρεση τη λεπτότητα του θέματος, χάρη στην οποία ανταλλάσσουμε αυτές τις απόψεις , δεν νομίζω ότι λέω κάτι διαφορετικό.Μια μικρή μόνο απόκλιση, δεν κάνει κακό.\nΜη αναγνωσμένη δημοσίευση από k-ser » Παρ Φεβ 11, 2011 1:09 pm\nΑντώνη, γνωρίζεις ότι η αυστηρότητα στα Μαθηματικά μ' αρέσει.\nΠροσπαθώ πάντα, διδάσκοντας τα μαθηματικά, να είμαι συνεπής με τους κανόνες που αυτά θέτουν.\nΔεν θα μ' άρεσε, σε καμιά περίπτωση, οι μαθητές μου να μπερδεύουν τους ορισμούς με τις συνέπειες τους.\nΑνέφερα δύο συγκεκριμένα παραδείγματα στα οποία δεν θα μ' ενοχλούσε αν ο μαθητής μπέρδευε τον ορισμό με την ισοδύναμη πρόταση που ακολουθεί αυτόν και είναι άμεση συνέπειά του.\nΌσο για το αν θα αδικήσω το μαθητή...\nΈνας καλός μαθητής στα μαθηματικά μπορεί να αδικηθεί κυρίως από τον τρόπο αξιολόγησής του και πολύ λιγότερο από την δική μου βαθμολόγηση.\nΟι ερωτήσεις Σωστό Λάθος, παράδειγμα, με τον τρόπο που δίνονται στις εξετάσεις δεν καταλαβαίνω πως αξιολογούν την ικανότητα ενός μαθητή στα μαθηματικά.\nΤο να ζητήσεις από τον μαθητή να σου δώσει τον τάδε ορισμό και ο μαθητής το κάνει, χωρίς καν να κατανοεί τι είναι αυτό που γράφει ο ορισμός, δεν καταλαβαίνω: τι είναι αυτό που αξιολογούμε;\nΠριν λίγα χρόνια, το 2007 αν θυμάμαι καλά, μαθητής μου έγραψε 18 στις πανελλήνιες, απαντώντας σε όλα τα θέματα εκτός από την ερώτηση θεωρίας: Να αποδείξετε ότι η παράγωγος του ln|x| είναι 1/x. Προσπαθούσε να κάνει την απόδειξη με τον ορισμό της παραγώγου, θεωρώντας ότι έχει να κάνει με κάποιο θεώρημα που έχει το βιβλίο και δεν το πρόσεξε! - Είχε υπόψιν του ότι στο 1ο θέμα ζητείται η απόδειξη κάποιου θεωρήματος! Δεν είχε προσέξει τα "ψιλά" γράμματα του βιβλίου που κάνουν την απόδειξη(;) με τη βοήθεια των κανόνων παραγώγισης.\nΤέλος πάντων, πρέπει να είμαστε προσεκτικοί και στην βαθμολόγηση αλλά, κυρίως, και στο πως θα κρίνουμε μέσω των εξετάσεων ή οποιασδήποτε αξιολόγησης τον ικανότερο.\nΜη αναγνωσμένη δημοσίευση από nsmavrogiannis » Παρ Φεβ 11, 2011 2:24 pm\nΕπί του τύπου\nΤο βιβλίο γράφει (σελίδα 151, η υπογράμμιση δική μου)\nΜια συνάρτηση λέγεται συνάρτηση , όταν για οποιαδήποτε ισχύει η συνεπαγωγή: αν , τότε\nΠιο κάτω (σελίδα 152, η υπογράμμιση δική μου) γράφει:\nB) Μια συνάρτηση είναι συνάρτηση , αν και μόνο αν για οποιαδήποτε ισχύει η συνεπαγωγή:\nαν , τότε\nΕπομένως το Σ-Λ που ανέφερε ο Κώστας θεωρείται σωστό.\nΠάμε τώρα στο ερώτημα τι θα κάναμε αν ζητούσαν τον ορισμό της 1-1;\nΘα συμφωνήσω ότι αν η ερώτηση ετίθετο με την εξής μορφή:\n«Να γράψετε στο τετράδιο σας αυτό που το βιβλίο αναφέρει ως ορισμό της 1-1 συνάρτησης»\nτότε ο μαθητής οφείλει να αναπαραγάγει αυτό που φέρεται στο βιβλίο ως ορισμός δηλαδή αυτό που επιγράφεται ως ορισμός. 'Ετσι όμως ζητούνται οι ορισμοί;\nΑς δούμε μερικά σχετικά ερωτήματα από τα θέματα των προηγουμένων ετών:\nΠότε η ευθεία λέγεται κατακόρυφη ασύμπτωτη της\nγραφικής παράστασης μιας συνάρτησης ;\nΠότε λέμε ότι η στρέφει τα κοίλα προς τα κάτω ή είναι κοίλη στο ;\nΠότε μία συνάρτηση λέγεται παραγωγίσιμη σε ένα σημείο του πεδίου ορισμού της;\nΠότε μια συνάρτηση λέμε ότι είναι συνεχής σε ένα κλειστό διάστημα ;\nΚαι ερωτώ: Από που προκύπτει (όχι τι καταλαβαίνουμε εμείς αλλά προκύπτει) ότι αυτό που ζητείται ως ορθή απάντηση είναι ο επονομαζόμενος ορισμός; Επειδή στην διατύπωση του ορισμού υπάρχει το ρήμα λέγω; Δηλαδή η διαφορά έγκειται, όπως επισημαίνει ο (συνάδελφος φαντάζομαι) Linardatos στο λέγεσθαι και στο είναι; Κοντολογής μία συνάρτηση δικαιούται να είναι 1-1 ικανοποιώντας την συνθήκη Β) αλλά όχι και να λέγεται 1-1 παρεκτός αν ικανοποιεί την συνθήκη Α). Και οι ικανοποιούσες την συνθήκη Α) συναρτήσεις μπορούν να βροντοφωνάζουν «λεγόμαστε 1-1» ή κατά μόνας «με λένε 1-1» αλλά όχι «είμαστε 1-1»;\nΚαι τι έγινε, ποια μαθηματική αρχή παραβιάζεται, ποια αρχιτεκτονική διδασκαλίας καταστρέφεται αν ο μαθητής γράψει την μία συνθήκη και όχι την άλλη λογικά ισοδύναμη της που είναι γραμμένες στο σχολικό του βιβλίο δεν τις έφερε απ΄έξω και μάλιστα σε απόσταση λίγων εκατοστών;\nΗ γνώμη μου είναι τίποτε. Πάντα όταν έρχεται η ώρα της βαθμολόγησης όποια και αν είναι τα καθήκοντα μου υποστηρίζω σταθερά πως αν το σχολικό (να το ξεκαθαρίζουμε) βιβλίο αναφέρει δύο ισοδύναμες αναπόδεικτες συνθήκες και η μία επέχει θέση ορισμού τότε και οι δύο πρέπει να εκλαμβάνονται ως ορισμός. Στην περίπτωση που αναφέρει μία χαλαρότερη μη ισοδύναμη συνθήκη τότε η απάντηση θα αξιολογηθεί κατά περίπτωση (λ.χ. μονότονη=παραγωγίσιμη με θετική παράγωγο).\nΟ μόνος λόγος για να εμμείνει κάποιος σε αυτό το θέμα είναι η απαίτηση ενός είδους διανοητικής υποταγής: "Αυτό λέμε σαν ορισμό αυτό θα γράφεις όχι το άλλο το ισοδύναμο." Με το συμπάθειο αλλά δεν αντελήφθην ότι αυτός είναι ο σκοπός των Μαθηματικών.\nΤελειώνοντας επί του τυπικού θα ήθελα να προσθέσω ότι δεν είναι θέμα παιδαγωγικής επιλογή που μας οδηγεί να δεχθούμε και τις δύο απαντήσεις σαν σωστές. Είναι αποκλειστικά θέμα μαθηματικής ορθότητας. Δεν είναι τυχαίο ότι σοβαρά συγγράμματα (εν πάση περιπτώσει σοβαρότερα του σχολικού βιβλίου) συχνά "διστάζουν" να προκρίνουν κάποια συνθήκη από τις πολλές διαθέσιμες ισοδύναμες ως ορισμό. 'Εχω μπροστά μου (δυστυχώς σε φωτοαντίγραφο) την Αγγλική έκδοση του πρώτου τόμου της τοπολογίας των Bourbaki. Στη σελίδα 75 βλέπω:\nΠΡΟΤΑΣΗ Ι 'Εστω ένα τοπολογικός χώρος. Τότε οι επόμενοι ισχυρισμοί είναι ισοδύναμοι:\n(ακολουθούν 6 ισχυρισμοί και ακολουθεί απόδειξη)\nΟΡΙΣΜΟΣ 'Ενας τοπολογικός χώρος που ικανοποιεί τις συνθήκες της πρότασης Ι λέγεται....\nΔεν χρειάζεται να γραφεί τίποτε. Αν είμαστε προσεκτικά τυπικοί στο μαθηματικό μέρος ενίοτε εξαντλούμε και τα ζητήματα ουσίας.\nΜη αναγνωσμένη δημοσίευση από bilstef » Παρ Φεβ 11, 2011 2:44 pm\nΣελίδα 100 σχολικού βιβλίου γεωμετρίας Α-Β Λυκείου .\nορισμός: Ορθογώνιο λέγεται το παρ/μο που έχει μια γωνία ορθή .\nΜαθητής γράφει : Ορθογώνιο λέγεται το τετράπλευρο που έχει 4 Ορθές .\nΣελ.101 ίδιου βιβλίου.\nΟρισμός: Ρόμβος λέγεται το παρ/μο που έχει δυο διαδοχικές πλευρές ίσες.\nΜαθητής γράφει : Ρόμβος λέγεται το τετράπλευρο που έχει 4 ίσες πλευρές\nΘα τα πάρουμε λάθος γιατί το βιβλίο -οι συγγραφείς του το γράφουν αλλιώς;\n(για να πω δε την γνώμη μου συμφωνώ με τον μαθητή παρά με το βιβλίο,στο πλαίσιο της παραγωγικής -επαγωγικής πορείας των εννοιών .\n- Πρώτα ήν το σημείο,\n-μετά η κίνησή του από -έως δίνει τμήμα ,\n-η κίνησή του με "σύντομο" δρόμο δίνει "ευθύγραμμο τμήμα" ενώ αν δεν έχει αρχή ούτε τέλος δίνει "ευθεία"\n-Πολλά διαδοχικά μη συνευθειακά ευθύγραμμα τμήματα δίνουν τεθλασμένη γραμμή και αν τα άκρα της ταυτίζονται δίνουν κλειστή τεθλασμένη γραμμή-πολύγωνο,\n-η κλειστή τεθλασμένη γραμμή με τρία ευθύγραμμα τμήματα δίνει τρίγωνο με τα είδη του ,\n-η κλειστή τεθλασμένη γραμμή με 4 τμήματα δίνει τετράπλευρο.\nΤο τετράπλευρο :\n--με 2 παράλληλες πλευρές λέγεται τραπέζιο ,\n--με 2 ζεύγη παραλλήλων πλευρών λέγεται παρ/μο ,\n-- με 4 ίσες γωνίες λέγεται ορθογώνιο ,\n--με 4 ίσες πλευρές λέγεται ρόμβος ,\n--με 4 ίσες γωνίες και πλευρές λέγεται τετράγωνο κλπ)\nΜη αναγνωσμένη δημοσίευση από KARKAR » Παρ Φεβ 11, 2011 3:31 pm\nΑς θυμηθούμε τις περυσινές εξετάσεις. ΕΡΩΤΗΜΑ :\nΠότε μιά συνάρτηση συνεχής σ΄ένα διάστημα Δ και παραγωγίσιμη στο εσωτερικό του Δ , θα λέμε ότι είναι κυρτή στο Δ ;\nΣτα μισά σχεδόν γραπτά υπήρχε η απάντηση : .....αν για κάθε εσωτερικό σημείο του Δ.\nΗ παραπάνω απάντηση πήρε από τους βαθμολογητές τα μισά μόρια.\nΘα ισχυριστεί , βέβαια , κανείς πως εδώ δεν έχουμε ισοδύναμη πρόταση . Σωστά ..\nΑλλά ας έχουμε υπόψη μας ότι οι ορισμοί που προτείνονται από τους συγγραφείς (κατά κανόνα) περνούν από 40 κόσκινα .\nΘα έλεγα λοιπόν ότι δεν θα ήταν "φρόνιμο" , να αμφισβητούμε ελαφρά τη καρδία τα πάντα ,\nκαι πάντως ας προφυλάξουμε τους υποψήφιους από τέτοιες "κακοτοπιές" , γιατί στην περίπτωση\nπου δεν έχουν αντιληφθεί πλήρως τις λεπτές διαφορές των εννοιών , ενδέχεται να την πατήσουν...\nΜη αναγνωσμένη δημοσίευση από Demetres » Παρ Φεβ 11, 2011 5:38 pm\nKARKAR έγραψε: και πάντως ας προφυλάξουμε τους υποψήφιους από τέτοιες "κακοτοπιές" ,\nΔεν διαφωνώ με αυτό. Από την στιγμή που το πιο πιθανό είναι να μην δοθούν όλες οι μονάδες είναι καθήκον του κάθε καθηγητή να προφυλάξει τους μαθητές του.\nΜπάμπης Στεργίου έγραψε: Επίσης , αν ζητήσουμε τον ορισμό της συνέχειας στο α και ο μαθητής δώσει τον ορισμό με ακολουθία που τον διάβασε κάπου , κάτι που είναι απολύτως σωστό από μαθηματική άποψη,θα είμαστε ικανοποιημένοι και θα θεωρήσουμε την απάντηση πλήρη ;Προβληματίζομαι και γω.\nΜπάμπη, ξέχνα τις τελικές εξετάσεις Γ' Λυκείου, την προετοιμασία για αυτές, και το ότι πρέπει να προστατέψεις τους μαθητές σου από τις κακοτοπιές που λέει ο KARKAR. Έστω ότι δεν υφίστανται όλα αυτά. Θα έκοβες βαθμούς από τον μαθητή σου αν έγραφε κάτι τέτοιο σε ένα διαγώνισμα;


Πλοήγηση στο ΕΑΔΔ ανά "Ίδρυμα" : Ελληνικό Ανοικτό Πανεπιστήμιο (ΕΑΠ)\nΑποτελέσματα 41 έως 60 από 92\n2016 Η πολυδιάστατη μάθηση ως παράγοντας μετασχηματισμού στους ενηλίκους Καγιαβή, Μαρία Κ.\n2016 A service - oriented framework for the specification, deployment, execution, benchmarking, and prediction of performance of scalable privacy - preserving record linkage techniques Καραπιπέρης, Δημήτριος Α.\n2016 Ο ρόλος του εκπαιδευτή ενηλίκων και η σχέση του με τους εκπαιδευόμενους: η περίπτωση του εναλλακτικού σχολείου ενηλίκων του ΚΕΘΕΑ ΕΞΟΔΟΣ Δεληγιάννης, Δημήτριος Ι.\n2015 Διασυνοριακές μετακινήσεις στη Βόρεια Ελλάδα: στα σύνορα με την ΠΓΔΜ και τη Βουλγαρία Βάτσου, Αναστασία Σ.\n2015 Μελέτη πολυλεπτονικών τελικών καταστάσεων στο πλαίσιο του καθιερωμένου προτύπου, ως διαδικασιών παραγωγής υποβάθρου στην αναζήτηση νέας φυσικής, με το πείραμα ATLAS, με χρήση των πρώτων δεδομένων του LHC Ηλιάδης, Δημήτριος Δ.\n2015 Μαθηματική προτυποποίηση εξέλιξης καρκινικών όγκων Αμπατζόγλου, Παντελής Γ.\n2015 Μία κατηγοριο-θεωρητική προσέγγιση για τη διάδοση της γνώσης σε δίκτυα ευθυγραμμισμένων οντολογιών Σερεμέτη, Λαμπρινή Ι.\n2015 The determinants of real estate investment trusts: an econometric approach Μπεγιάζη, Κυριακή Γ.\n2015 Approximate linkage of duplicate records, data matching and privacy Καρακασίδης, Αλέξανδρος Γ.\n2014 Σχεδιασμός προγραμμάτων εκπαίδευσης ενηλίκων στην Ελλάδα: η περίπτωση της Γενικής Γραμματείας Διά Βίου Μάθησης Λευθεριώτου, Πιέρα Α.\n2014 Ο ρόλος του καθηγητή - συμβούλου και η ανάπτυξη μηχανισμού υποστήριξής του σε περιβάλλον συνεργατικής μάθησης στην εξ αποστάσεως εκπαίδευση Παπαδημητρίου, Σοφία Θ.\n2014 Λήψη βέλτιστων αποφάσεων για τη διασφάλιση της ποιότητας των οικονομικών καταστάσεων: εφαρμογές σε λογιστικούς και φορολογικούς ελέγχους Αναστασόπουλος, Νικόλαος Π.\n2014 Συσχέτιση των εκπομπών θερμοκηπίου και της ενεργειακής κατανάλωσης με την οικονομική, κλιματική και γεωγραφική δομή κάθε χώρας Καΐκα, Δήμητρα Δ.\n2013 Προβλήματα ροής Stokes με εφαρμογές στην αιμοδυναμική Πρωτοπαπάς, Ελευθέριος Ι.\n2013 Μελέτη του μηχανισμού εναπόθεσης ειδών Cu(II) στην επιφάνεια του οξειδίου του τιτανίου Γεωργάκα, Αγλαΐα Δ.\n2013 Investigating the contribution of culture to city branding: A modelling approach with reference to Athens, Istanbul and Rome Κλάδου, Στυλιανή Γ.\n2013 Η επίδραση της διεπιφάνειας και του διαδραστικού σχεδιασμού στη δημιουργία εύχρηστων συστημάτων για αρχάριους χρήστες Γάτσου, Χρυσούλα Κ.\n2012 Η εφαρμογή του project ως ενεργητική διδακτική πρόταση στην αρχική και στην ενήλικη εκπαίδευση: η εφαρμογή του σε δημοτικό σχολείο και σε σχολείο δεύτερης ευκαιρίας συγκριτικά Τερεζάκη, Χρυσή Γ.\n2012 Η διασφάλιση ποιότητας στην παραγωγή εκπαιδευτικού υλικού Ανοικτής και εξ αποστάσεως εκπαίδευσης: διαμόρφωση κριτηρίων ποιότητας περιεχομένου Χαρτοφύλακα, Αντωνία-Μαρία Ν.\n2012 Ιστορία και πολιτική των επιχειρήσεων της Λαυρεωτικής 19ος - 20ος αιώνας Παπαδάκη-Λάππα, Ελευθερία Ν.


ΜΕΓΑΣ ΑΛΕΞΑΝΔΡΟΣ: Ελληνοαμερικανικές ενεργειακές σχέσεις\nΑν δεν ήμασταν σίγουροι για τις εξελίξεις των ελληνοαμερικανικών ενεργειακών σχέσεων, οι δηλώσεις του Υπουργού Εξωτερικών των ΗΠΑ στην Ουάσιγκτον θα ξεκαθάριζαν οριστικά το όλο πλαίσιο. Βέβαια γνωρίζουμε ότι η κοινοπραξία ExxonMobil – Total – Ελληνικά Πετρέλαια διεκδικεί δύο θαλάσσιες περιοχές νοτιοδυτικά και νότια της Κρήτης που έχουν το μέγεθος της Πελοποννήσου για έρευνα και εξόρυξη υδρογονανθράκων και αυτό από μόνο του είναι ενδεικτικό των σχέσεων μας. Αλλά γενικότερα βλέπουμε όλο και καλύτερα ότι τα αμερικανικά συμφέροντα συμπίπτουν με τα ελληνικά στην περιοχή της Ανατολικής Μεσογείου, πράγμα το οποίο δημιουργεί μια νέα δυναμική. Η Ευρωπαϊκή Ένωση έχει ανάγκη από ενεργειακά αποθέματα και δεν θέλει να είναι απόλυτα εξαρτημένη από τη Ρωσία και το Αζερμπαϊτζάν. Κατά συνέπεια ενδιαφέρεται να αναπτύξει τα κοιτάσματα που βρίσκονται στην Ευρωπαϊκή Ένωση, δηλαδή αυτά που ανήκουν στην Ελλάδα και στην Κύπρο. Έτσι οι ΗΠΑ θέλουν να παίξουν ένα σημαντικό ρόλο λόγω τεχνογνωσίας και τεχνολογίας στη γέφυρα μεταξύ Ανατολικής Μεσογείου και Ευρωπαϊκής Ένωσης. Σε αυτό το πεδίο δράσης, η Ελλάδα αποτελεί κομβικό σημείο. Υπάρχουν λοιπόν πολλά σημεία πάνω στα οποία μπορούμε να θεμελιώσουμε τις ενεργειακές μας σχέσεις, αφού ακολουθούν και κοινή στρατηγική. Γι’ αυτόν τον λόγο πρέπει να υπάρξει και πολιτική βούληση απελευθερωμένη από καθυστερημένες ιδεολογίες για την επίτευξη αυτού του στόχου.\nΗ Ελληνική γλώσσα στην Ιταλία - Salvatore Siviglia...


Στα όπλα... - Θεόφιλος Τυριντζής - gavros.gr\nΤετάρτη, 14 Μαρτίου 2018 - 20:36\nΜπαίνουμε στην τελική ευθεία. Μπαίνουμε στους κρίσιμους μήνες όπου θα κριθούν οι στόχοι, οι τίτλοι, και ο Ολυμπιακός φαίνεται πως βρίσκεται… στα όπλα! Σε εγρήγορση, έτοιμος να προκαλέσει ζημιές, διατεθειμένος να αγγίξει τα όριά του, να έρθει στο «πικ» του την κατάλληλη εποχή και να πάρει πράγματα από όλους. Το επισημάναμε και τις προάλλες… Κάποιες στιγμές μοιάζει να βρίσκεται σε περίοδο μονταρίσματος – με τα δύο νέα πρόσωπα και την ανακατανομή των ρόλων- και παιχνίδι το παιχνίδι επιδιώκει το καλύτερο. Το παραπάνω και το διαφορετικό!\nΠοιός δεν ευχαριστήθηκε το ματς στο Ρέθυμνο; Πρώτοι απ’ όλους, οι ίδιοι οι «ερυθρόλευκοι». Πλουραλιστικότατοι, με συνεργασίες, ταχύτητα, άμυνα για τρία δεκάλεπτα, τρανζίσιον, εκτέλεση, σχήματα που θα αποτελέσουν βάσεις ή θα τα δούμε σε ειδικές συνθήκες για λύσεις…\nΘα ξεκινούσα με τον Μπόμπι Μπράουν ο οποίος δείχνει να «λύνεται», μπαίνει ολοένα και καλύτερα στο κλίμα και τη φιλοσοφία της ομάδας και… δεν με νοιάζει αν σε κάποια φάση το παράκανε με τα σουτ. Αυτός είναι και μου αρέσει η πίστη στον εαυτό του. Γι αυτό άλλωστε και τον πήρε ο Ολυμπιακός.\nΌπως μου άρεσε και η «παγωμένη σκέψη» του Στρέλνιεκς. Τι εννοώ; Ο Λετονός φαίνεται πως βρίσκεται σε κάμψη στα τελευταία παιχνίδια, του έχει βγει η κόπωση και οι μετρήσεις του είναι υψηλές. Μπαίνει στο ματς λοιπόν, δεν πάει καλά στην άμυνα, αστοχεί σε τρίποντο και στην επόμενη φάση που είναι ολομόναχος το σκέφτεται και γυρνάει τη μπάλα δίπλα δείχνοντας πως «δεν με πάει, ας μη σουτάρω». Δεν είναι αυτός ο Στρέλνιεκς όμως… Φυσικά «πριν αλέκτωρ λαλήσει τρεις» ο Λετονός έδειξε και πάλι γιατί διαθέτει κρύο αίμα και παγωμένη σκέψη. Άλλος, γνωρίζοντας πως δεν είναι σε καλή κατάσταση και ιδίως όταν δεν πήγε το πρώτο σουτ θα έπαιζε ενδεχομένως συντηρητικά. Ο Στρέλνιεκς προσπάθησε (και τα κατάφερε) να ξεκινήσει την προσπάθεια ανάκαμψης στο ίδιο ματς. Πήρε πάνω του σουτ, δεν σκέφτηκε, αλλά έδειξε πίστη στον εαυτό του και ξεχνούσε το «πριν». Έβλεπε μόνο το «επόμενο».\nΕίπα δεν θα ξεκινήσω με Μπράουν αλλά έπιασα και Στρέλνιεκς. Ο λόγος που δεν ήθελα να ξεκινήσω με κανέναν άλλον έχει ονοματεπώνυμο: Βασίλης Σπανούλης! Ο αρχηγός ήταν εκπληκτικός. Ακόμα μου έρχεται στο μυαλό η ασίστ μέσα από την τρύπα της βελόνας για το κάρφωμα του Πρίντεζη. Η εκτελέσεις του πατώντας γερά, η εναέρια πάσα στον Μπράουν σε ανοικτό γήπεδο που… σιγά που θα το έχανε ο «κορδέλας». Παρένθεση: Καμία κοιλιά. Φέτες είναι. Φάνηκε όταν έβαζε τη φανέλα του πριν το ματς. Ο Σπανούλης λοιπόν (φτου-φτου) είναι σε εκπληκτική κατάσταση και το επιβεβαιώνει σε κάθε του παρουσία στα παρκέ. Για την ηλικία του και τα τοιαύτα τα αφήνω σε άλλους…\nΣτα του ματς, δεν θα σταθώ στα 15 τρίποντα. Έχει σουτέρ, το έχουμε ξαναπεί. Το θέμα είναι η πίστη και όχι η σκέψη. Το θέμα είναι η αυτοπεποίθηση και η ακαριαία εκτέλεση. Το σημαντικό είναι πως ο Ολυμπιακός επιδιώκει να τρέχει. Θέλει να τρέχει στο ανοικτό γήπεδο σε κάθε ευκαιρία και στο Ρέθυμνο το έκανε. Πήρε 20 πόντους από αιφνιδιασμό και στόχευε συνεχώς να πάει σε τρανζίσιον παιχνίδι, σε γρήγορες καταστάσεις. Εκεί που δεν τον πιάνεις.\nCredit σαφέστατα και στον Ιωάννη Παπαπέτρου που αποδεικνύει ότι κάτι έχει αλλάξει μέσα του. Ίσως το ότι γύρισε μόνιμα στο «3», την αγαπημένη του θέση να έχει παίξει ρόλο στην ψυχολογία του αλλά η ουσία είναι πως ακόμα και με επιθέσεις με πλάτη (κι όχι πρόσωπο όπως του αρέσει) βγάζει περισσότερο πείσμα και θέληση. Η προσπάθειά του όλη έχει αλλάξει. Ακόμα και όταν δεν του πάει καλά όπως έγινε με την Μπάμπεργκ που τα νεύρα τα μεταχειρίστηκε και τα έβγαλε σε πείσμα. Τώρα είναι που τους έχει όλους ανάγκη ο Ολυμπιακός.\nΥΓ: Ο τίτλος ουδεμία σχέση έχει με τα γεγονότα του ποδοσφαίρου ούτε αποτελεί έμπνευση αυτών.\nΥΓ2: Διάβασα από πάρα πολλούς το εξής στα social media. «Άντε να μπει και ο Γιαννακόπουλος στη μπάλα…» κτλ. Κανείς μα κανείς δεν έβαλε τους Αγγελόπουλους μέσα σε όλο αυτό. Ακόμα και μέσα από αυτές τις θλιβερές καταστάσεις, τουλάχιστον αναγνωρίζεται η ποιότητά τους, οι αξίες τους, το ήθος τους και το ότι είναι τόσο μα τόσο διαφορετικοί από τους περισσότερους παράγοντες του αθλητισμού.\nΥΓ3: Αποθεώθηκε ο Κώστας Τσαρτσαρής για το σχόλιό του, για τα γεγονότα του ποδοσφαίρου για τα οποία πήρε θέση… Δεν θυμάμαι όμως να είχε πράξει ανάλογα όταν άκουγε για «εφευρέτες της αλητείας», για τα σκηνικά με τον Σπανούλη και τον Ανκαραλί, για τις ύβρεις (σ.σ. ζητήθηκε συγνώμη μετά το ματς σύμφωνα με σάιτ φίλα προσκείμενο) στον Πηλοϊδη. Τότε προφανώς βρίσκονταν σε… άλλη χώρα.\nΥΓ4: Παραφωνία στο Ρέθυμνο ο Μακλίν.\nΥΓ5: Το Ρέθυμνο αρέσκεται να τρέχει στο τρανζίσιον αλλά ο Ολυμπιακός (τού) επέτρεψε μόλις 8 πόντους.\nΥΓ6: Το παιχνίδι με την Μπαρτσελόνα δεν είναι εύκολο. Δεν είναι δεδομένο. Έχει αλλάξει και η επικινδυνότητά του είναι μεγάλη.\nΟι ψηλοί, ο «γύρνα» και ο… αλλού!\nΟ Θεόφιλος Τυριντζής γράφει για τους 45 πόντους από τρεις ψηλούς του Ολυμπιακού, για την… υπερβολή με τον Χάκετ αλλά και τον Τόμπσον που δείχνει σε… άλλο κόσμο!


Προσοχή! Μην πετάξετε τις φλούδες από τις πατάτες που καθαρίζετε – Δείτε γιατί – Makeleio.gr\nHomeΕΠΙΚΑΙΡΟΤΗΤΑΠροσοχή! Μην πετάξετε τις φλούδες από τις πατάτες που καθαρίζετε – Δείτε γιατί\nΠροσοχή! Μην πετάξετε τις φλούδες από τις πατάτες που καθαρίζετε – Δείτε γιατί\nΠάντα θεωρούσαμε ότι οι φλούδες από τις πατάτες είναι για πέταμα. Όμως αποδεικνύεται, ότι εκτός από ένα γευστικό σνακ, έχουν και πολλά θρεπτικά στοιχεία,\nόπως κάλιο και βιταμίνη C.\nΓι’ αυτό δεν πρέπει να τις πετάτε και αν το κάνετε, σας παρουσιάζουμε παρακάτω τα οφέλη που έχουν, για να σας κάνουμε να το ξανασκεφτείτε.\nΤο κάλιο που περιέχει η φλούδα της πατάτας, το οποίο είναι ένα από τα πιο βασικά μέταλλα στον οργανισμό, μειώνει τον κίνδυνο καρδιακών επίθεση και εγκεφαλικού επεισοδίου. Ένα ακόμα θετικό στοιχείο για την υγεία της καρδιάς από τη φλούδα της πατάτας, είναι τα ωμέγα-3 ακόρεστα λιπαρά που περιέχει, τα οποία ανήκουν στα λεγόμενα και «καλά λιπαρά».


Ανάμεσα στα συμβόλαια που λήγουν τον επόμενο μήνα βρίσκεται κι αυτό του Ούγκο Σόουζα. Συγκριτικά με άλλες περιπτώσεις (βλ. Τζανακάκης πχ), τη δική του ο Θόδωρος Καρυπίδης την έχει χειριστεί διαφορετικά. Από την άποψη ότι έχει γίνει μια καταρχήν κουβέντα ώστε να διαπιστωθούν οι προθέσεις των δύο πλευρών.\nΆσχετα αν στην πρώτη προσπάθεια που έγινε διαπιστώθηκε ότι υπάρχει διαφορά η οποία έχει φρενάρει και τις εξελίξεις για την παραμονή του παίκτη στην ομάδα, φουντώνοντας παράλληλα τα σενάρια που τον θέλουν να επιστρέφει στο Βέλγιο και στην Μπέβερεν.\nΟ Πορτογάλος αμυντικός ωστόσο έχει ξεκαθαρίσει, τόσο στο περιβάλλον του όσο και στις κουβέντες που έκανε με φιλάθλους της ομάδας στη Χαλκιδική –βρέθηκε την Πρωτομαγιά- ότι προτεραιότητα του είναι ο Αρης και προτού μπει σε διαδικασία να μιλήσει με άλλες ομάδες θα περιμένει από τον Θόδωρο Καρυπίδη το τελικό τους ραντεβού. Η διαφορά που υπάρχει και βάζει φρένο στις συζητήσεις τους αφορά τη διαφορετική αντιμετώπιση που αιτείται ο παίκτης από τον πρόεδρο της Π.Α.Ε, σε ό,τι αφορά τη συνέπειά του, αλλά και στις υψηλές αμοιβές του για το νέο συμβόλαιο. Αυτό σημαίνει ότι θα πρέπει να μπει αρκετό νερό στο κρασί των δύο, προκειμένου να μειωθεί η απόσταση και να υπάρχει τελικά κοινή πορεία.


#WomanPower: Όταν 5 γυναίκες επιστήμονες άλλαξαν τον κόσμο - AllYou.gr\n#WomanPower: Όταν 5 γυναίκες επιστήμονες άλλαξαν τον κόσμο\nΤο ίδρυμα L’ ORÉAL σε συνεργασία με την UNESCO, ανακοινώνει την διακήρυξη για την προαγωγή του ρόλου των γυναικών στην επιστήμη!\nΕίναι πραγματικά αξιοθαύμαστο όταν βλέπει κανείς γυναίκες να διακρίνονται σε αυτό που κάνουν. Όποιος και αν είναι ο τομέας τους, όποια και αν είναι η διάκριση. «Μικρή» ή «μεγάλη». Αλλά ειδικά όταν έχουν συμβάλλει με το έργο τους στην επιστήμη, γίνεται μεγαλειώδες.\nΓιατί σου τα λέω όλα αυτά; Γιατί πρόσφατα μάθαμε τα εξής σημαντικά νέα: Πέντε κορυφαίες γυναίκες επιστήμονες και 15 φερέλπιδες νεαρές ερευνήτριες βραβεύτηκαν στο Παρίσι για την προσφορά τους στην Επιστημονική Έρευνα. Η Irina Bokova, Γενική Διευθύντρια της UNESCO και ο Jean-Paul Agon, Πρόεδρος και CEO της L’Oréal και Πρόεδρος του Ιδρύματος L’Oréal, άδραξαν την ευκαιρία για να ανακοινώσουν τη Διακήρυξη Για τις Γυναίκες στην Επιστήμη. Η Διακήρυξε υπογράφηκε ήδη από πολυάριθμους καλεσμένους της Τελετής και αποσκοπεί στην αντιμετώπιση της υποεκπροσώπησης των γυναικών στις επιστήμες. Είναι διαθέσιμη στην ηλεκτρονική διεύθυνση www.forwomeninscience.com , ώστε να μπορούν όλοι να υποστηρίξουν αυτόν τον σκοπό.\nΕδώ και 18 χρόνια, το πρόγραμμα L'Oréal-UNESCO "Για τις Γυναίκες στην Επιστήμη" ενθαρρύνει, προάγει και τιμά γυναίκες επιστήμονες σε όλο τον κόσμο. Η τρέχουσα κατάσταση, ωστόσο, δείχνει ότι απομένουν πολλά ακόμη να γίνουν. Η ετήσια Τελετή Βράβευσης ολοκληρώθηκε με την ανακοίνωση της Διακήρυξης Για τις Γυναίκες στην Επιστήμη: μία εκστρατεία που στόχο έχει να καλέσει την επιστημονική κοινότητα και το γενικό κοινό να συμβάλλουν, ώστε να επιταχυνθεί ο ρυθμός της αλλαγής για τις γυναίκες στην επιστήμη.\nΣημαντική σημείωση: Η L’Oréal Hellas, γνωρίζοντας τις δυσκολίες που αντιμετωπίζουν οι Έλληνες Επιστήμονες, θα προκηρύξει για 9η χρονιά τα Ελληνικά Βραβεία «L’Oréal-Unesco Για τις Γυναίκες στην Επιστήμη», προσφέροντας σε 3 Ελληνίδες Ερευνήτριες τιμητική διάκριση και οικονομική βοήθεια 10.000 ευρώ στην κάθε μια.


Οι δηλώσεις των πρωταγωνιστών της "Ευρωπαϊκής επιτυχίας" - Αθλητισμός - Νέα Κρήτη\nΤώρα διαβάζετε: Οι δηλώσεις των πρωταγωνιστών της "Ευρωπαϊκής επιτυχίας"\nΑνανέωση 03/08/2015, 11:11\nΟι δηλώσεις των πρωταγωνιστών της "Ευρωπαϊκής επιτυχίας"\nΕκστασιασμένοι, συγκινημένοι και βέβαια χαρούμενοι ήταν οι διεθνείς μετά το σπουδαίο τελικό με την Τουρκία. Δείτε τι δήλωσαν κάποιοι από τους πρωταγωνιστές αυτής της σπουδαίας φουρνιάς του ελληνικού μπάσκετ…\nΣημαντική η βοήθεια του κόσμου που βρέθηκε στο κλειστό του Βόλου όπως επεσήμανε ο Βασίλης Χαραλαμπόπουλος, για την κατάκτηση του χρυσού μεταλλίου. «Από την αρχή πηγαίναμε να πάρουμε το χρυσό. Αν δεν υπήρχε ομαδική προσπάθεια δεν θα είχαμε πετύχει τίποτα. Ούτε εγώ θα είχα πετύχει τίποτα. Είμαστε πολύ χαρούμενοι για αυτό που ζούμε», τόνισε ο διεθνής άσος .«Μας πείσμωσαν. Είχαν μπει πολύ καλά, αλλά ο κόσμος μας έδωσε δύναμη. Παίξαμε καλή άμυνα και το γυρίσαμε. Ο κόσμος ήταν υπέροχος. Αν δεν υπήρχε αυτός δεν θα είχαμε καταφέρει τίποτα» τόνισε ο Χαραλαμπόπουλος και συνέχισε:\n«Δείξαμε χαρακτήρα, ότι είμαστε ομάδα, σε έναν τελικό μέσα στην έδρα μας όπου υπήρχε πίεση. Δεν παρατήσαμε το παιχνίδι όταν βρεθήκαμε πίσω με διαφορά, είχαμε μπασκετικό θράσος και γι' αυτό γυρίσαμε το παιχνίδι. Έχουμε προσπαθήσει με τον Παπαγιάννη και τον Σκουλίδα εδώ και τέσσερα χρόνια να πάρουμε έναν τίτλο, γι' αυτό τους φώναξα για να σηκώσουμε την κούπα. Δεν έχω ξανανιώσει καλύτερα στη ζωή μου, είναι μια μεγάλη επιτυχία και ελπίζω να έχουμε καλή συνέχεια. Ευχόμαστε στην Εθνική Ανδρών ό,τι καλύτερο, μας ευχήθηκε χθες και ο Νίκος Ζήσης. Μακάρι να πάρουμε ένα μετάλλιο στο Ευρωμπάσκετ να το χαρούμε κι εμείς σαν Έλληνες. Στο τέλος πήγα να παρηγορήσω τους Τούρκους, γιατί είναι πολύ καλή ομάδα. Στο μπάσκετ κάποιος κερδίζει και κάποιος χάνει», κατέληξε.\nΗ καρδιά και η αυτοπεποίθηση που έχει η Ελλάδα της χάρισε την πρώτη θέση στο Ευρωπαϊκό, όπως τόνισε ο Γιώργος Παπαγιάννης μετά τη νίκη επί της Τουρκίας, αναφέροντας παράλληλα πως η ομάδα αυτή θα συνεχίσει και για άλλα τρόπαια.«Η καρδιά μας έπαιξε ρόλο. Δεν φοβήθηκα καθόλου. Είμαστε μια ομάδα με μεγάλη αυτοπεποίθηση, με δώδεκα καταπληκτικούς παίκτες, φοβερό επιτελείο και παράγοντες που μας πιστεύουν. Μπορεί να λείψαμε 2,5 μήνες από τα σπίτια μας, αλλά αυτό αγαπάνε και γι' αυτό πετύχαμε. Το κυνηγούσαμε τόσα χρόνια και το πήραμε. Θα συνεχίσουμε και για άλλα τρόπαια. Θα συνεχίσουμε ο καθένας τη ζωή του και θα ξαναβρεθούμε για να πάμε για το επόμενο τρόπαιο».\nΟ Μιχάλης Λούντζης δεν έκρυψε τη χαρά του για την κατάκτηση του Ευρωπαϊκού, την οποία και χαρακτήρισε πανάξια. «Ήταν ένα πολύ δύσκολο παιχνίδι, δεν είχε καμία σχέση με το προηγούμενο και το περιμέναμε. Η Τουρκία ξεκίνησε καλύτερα, αλλά καταφέραμε αρχίζοντας πάλι από την άμυνα να φτάσουμε στη νίκη. Το αξίζαμε! Αυτό ήταν το όπλο μας σε όλο το τουρνουά. Χάσαμε πολλά σουτ στο τέλος, αλλά σημασία έχει η επιτυχία», δήλωσε ο 17χρονος γκαρντ του Παναθηναϊκού.\nΣυγκινημένος από την κατάκτηση του Ευρωπαϊκού με την Εθνική Εφήβων ήταν ο Διονύσης Σκουλίδας αφιερώνοντας τον τίτλο στον κόσμο.\n«Δεν μπορώ να περιγράψω πώς αισθάνομαι. Έκλαψα στο τέλος. Είχα πολλή δουλειά με τον Κορκμάζ, έπρεπε να τον κυνηγάω παντού γιατί είναι μεγάλος παίκτης. Εφόσον δεν έβαλε 25-30 πόντους, δεν είχαν άλλες επιλογές. Δουλεύαμε όλη τη χρονιά για να δώσουμε χαρά σε αυτόν τον κόσμο, που παρότι περνά δύσκολα, πλήρωνε εισιτήριο κι ερχόταν κάθε μέρα εδώ, ήταν καταπληκτικός και στα δύσκολα και στα εύκολα. Η χαρά είναι μεγάλη. Ο Βασίλης μάς κάλεσε να σηκώσουμε μαζί το τρόπαιο με τον Γιώργο, γιατί έχουμε περάσει πολλά μαζί. Ο Θεός να τον έχει καλά, είναι μεγάλος παίκτης. Από εδώ και πέρα χρειάζεται όλοι μας να συνεχίσουμε τη δουλειά», τόνισε ο φόργουορντ του Περιστερίου.\nΤα λόγια του Ηλία Παπαθεοδώρου στο ημίχρονο και τη δουλειά που έχει γίνεται τα τελευταία τέσσερα χρόνια σχολίασε ο Βασίλης Μουράτος μετά την πρωτιά στο Ευρωπαϊκό, τονίζοντας πως διορθώθηκαν τα λάθη του παρελθόντος. «Το παιχνίδι κρίθηκε στα αποδυτήρια. Ο κόουτς μας μίλησε σαν να είμαστε 15 πόντους μπροστά. Μας είπε τι πρέπει να διορθώσουμε και έτσι καταφέραμε και το γυρίσαμε. Το είδαμε και στο χθεσινό ματς, οι Τούρκοι ακολούθησαν την ίδια τακτική γι' αυτό μας δυσκόλεψαν. Η ροή του παιχνιδιού άλλαξε στο δεύτερο ημίχρονο γι' αυτό κερδίσαμε», ενώ για το τρόπαιο ανέφερε: «Είναι το αποτέλεσμα τεσσάρων χρόνων δουλειάς. Κάθε φορά δίνουμε ό,τι έχουμε και δεν έχουμε. Φέτος ξέραμε τι κάναμε λάθος και το διορθώσαμε. Όλο αυτό είναι αποτέλεσμα της δουλειάς και των λαθών που διορθώσαμε. Το αφιερώνω σε όλους τους Έλληνες που πέρασαν δύσκολα και σε όσους μας συμπαραστάθηκαν».\nΣτο ότι μπήκαν τρομαγμένοι και αγχωμένοι στο γήπεδο στάθηκε στις δηλώσεις του μετά τη λήξη του αγώνα κόντρα στην Τουρκία ο Νίκος Δίπλαρος. Ο γκαρντ της εθνικής τόνισε ότι έπρεπε να βρεθούν συμπαραστάτες του Βασίλη Χαραλαμπόπουλου στην επίθεση και όταν συνέβη αυτό η Ελλάδα κατάφερε να φτάσει στην κατάκτηση του χρυσού μεταλλίου.\n«Ακόμη δεν έχω συνειδητοποιήσει τι έχει γίνει. Υπάρχει μεγάλη κούραση, σωματική και ψυχική, αλλά το παλεύαμε κάθε μέρα και φτάσαμε στον τίτλο. Μπήκαμε τρομαγμένοι και αγχωμένοι. Ήταν ο πρώτος μας τελικός, σε αντίθεση με τους Τούρκους που είχαν μια εμπειρία. Μετά το ημίχρονο με την εμψύχωση του κόουτς ηρεμήσαμε, επιστρέψαμε στο δεύτερο μέρος και πήραμε τη νίκη. Δυστυχώς ή ευτυχώς χρειαζόταν να βοηθήσει κάποιος άλλος εκτός από τον Χαραλαμπόπουλο στο σκορ. Βοήθησαν ο Μιλεντίγεβιτς, ο Σκουλίδας και ο Παπαγιάννης, ενώ η άμυνα βελτιώθηκε.Συνεχίζουμε, θα πάμε προετοιμασία με τις ομάδες μας κι εγώ θα συνεχίσω στην ΑΕΚ».\nΗ προσήλωση στο στόχο και η θέληση που είχαν οι παίκτες έφερε το χρυσό, σύμφωνα με τον Ιάκωβο Μιλεντίγεβιτς, ο οποίος αφιέρωσε τη νίκη σε όλους τους Έλληνες, αλλά και στον Αντώνη Κόνιαρη, που απουσίασε λόγω τραυματισμού. «Πήραμε το χρυσό. Βγήκαμε πρώτοι, αυτό μετράει. Ήμασταν προσηλωμένοι στο στόχο μας. Μας ξέφυγε για ένα διάστημα όμως στη συνέχεια ισορροπήσαμε. Δείξαμε χαρακτήρα και το γυρίσαμε. Στο πρώτο ημίχρονο δεν δείξαμε θέληση για το παιχνίδι, όμως μετά πιέσαμε και το γυρίσαμε. Πληγώθηκε ο εγωισμός μας, στο δεύτερο ημίχρονο δείξαμε ότι στην άμυνα είμαστε σκληροί, ότι δεν θα χάσουμε ποτέ απ' αυτήν. Το αφιερώνω στους Έλληνες. Να έχουν υπομονή, όλα θα αλλάξου. Θέλω να την αφιερώσω και στον Αντώνη Κόνιαρη, είναι κοντά μας, τον περιμένουμε. Τώρα ξεκούραση μέχρι την προετοιμασία για τη νέα σεζόν».


05/05/2016: Κύκλος Μαθημάτων Αφρικάνικων Χορών στην ANASA – ANASA Cultural Center\nΚύκλος Μαθημάτων Αφρικάνικων Χορών στην ANASA\nΑπό την Πέμπτη 5 Μαΐου στο πολιτιστικό κέντρο ANASA ξεκινάει ο νέος κύκλος μαθημάτων αφρικάνικων χορών με εισηγητή τον Henry Ommolu.\nΤα μαθήματα είναι ανοικτά για όλα τα επίπεδα, ενώ δεν απαιτείται προηγούμενη εμπειρία σε χορό. Οι χοροί που θα παρουσιαστούν προέρχονται από την Κένυα, ενώ παράλληλα, στα μαθήματα, θα διδάσκονται παραδοσιακά αφρικάνικα τραγούδια, δεδομένης της άρρηκτης σχέσης μεταξύ παραδοσιακού χορού και τραγουδιού. Τέλος, ο κάθε μαθητής/τρια θα έχει την ευκαιρία να φτιάξει τη δική του παραδοσιακή κενυάτικη στολή. Στόχος είναι, στο τέλος του κύκλου των μαθημάτων, να γίνει παρουσίαση-μαθητική γιορτή.\nΗ διδασκαλία θα γίνεται με συνοδεία ζωντανής κρουστής μουσικής (djembe και doun doun).\nΟ Henry οmollu ξεκίνησε την δεκαετία το 90΄να ασχολείται με τα ακροβατικά και ήταν μέλος της γυμναστικής ομάδας του Ναϊρόμπι οπου και έπαιρνε μέρος σε διαγωνισμούς ώς χορευτής και ακροβάτης. Το 1995 επιλέκτηκε μαζί με άλλους 30 νέους και νέες στην χόρευτική ομάδα που σύνθεσε το πο\nλιτιστικό κέντρο νέων της καθολικής εκκλησίας της περιοχής Dandora στο Ναϊρόμπι όπου μελέτησε αφρικανικούς παραδοσιακούς χορούς και ακροβατικά. Έγινε μέλος της όμαδας χόρου Waza Africa dance troupe ενός οργανισμού που έχει την υποστήριξη του υπουργείου πολιτισμού της Κένυας, παίρνοντας μέρος σε περιοδείες στην Αφρική (Τανζανία, Ουγκάντα, Ρουάντα, Μπουρούντι, Κινσάσα), αλλά και την Ευρώπη (Ιταλία, Ισπανία, Ουγκαρία, Βουδαπέστη, Ελλάδα).\n5, 12, 19, 26 Μαΐου και 2, 9, 16, 23, 30 Ιουνίου\nΠολιτιστικό Κέντρο ANASA, Σφακτηρίας 24, Κεραμεικός\nΔηλώσεις συμμετοχής info@anasa.org.gr\nΚόστος: 10 ευρώ/μάθημα ή 35 ευρώ/ 4 μαθήματα\n← 19/04/2016: Το Καραβάνι Χωρίς Σύνορα στη Λέσβο!\n24/04/2016: Κάλεσμα προς εθελοντές →


Ασφαλτοστρωμένη και τσιμεντοκρατούμενη σήμερα η Ξυλόπολη. Πασπάλισε ο χρόνος με τα χέρια της εξέλιξης όλα τα παλιά και ούτε γκριντιές ούτε χωρατάδες βλέπεις πλέον. Παρά στέκουν σιωπηλοί μάρτυρες της τότε εποχής. Σιγά σιγά μέσα απ’ τη Λιγκοβάνη δραπέτευσαν όλες οι εκδηλώσεις του χθες. Μαζί τους και τ’ όνομά της. Καινούργια ήθη σαν οδοστρωτήρες ισοπέδωσαν τα ατέλειωτα σεργιάνια και τον ζουρνά. Κάθε τραγούδι κάθε στίχος, κάθε λάλημα του ζουρνά είναι μπλεγμένα μέσα στην ύφανση της σαγκίας και της βράκας, μέσα στην πορεία των χρόνων, μέσα στις αναμνήσεις μας.


Νάσος Ηλιόπουλος, αρθρογράφος - Commonality\nΝάσος Ηλιόπουλος: Αλλαγή πορείας για να μη χάσουμε το τρένο\nΌταν στην αρχή της πανδημίας ο πρωθυπουργός, αντιγράφοντας τον Γάλλο πρόεδρο, μίλησε για πόλεμο πίστευε άραγε στην βαρύτητα της λέξης ή ήταν άλλο ένα επικοινωνιακό σχήμα; Ποια ακριβώς ήταν η προετοιμασία της κοινωνίας για να νικήσει αυτό τον πόλεμο; Εντελώς συνειδητά η κυβέρνηση σπατάλησε τον χρόνο που κέρδισε η κοινωνία με το πρώτο lockdown. Έξι χαμένοι μήνες που απλά απέδειξαν ότι όσοι σήμερα σχεδιάζουν και αποφασίζουν για τη διαχείριση της πανδημίας δεν θα μπορούσαν να βρίσκονται πιο μακριά από τα καθημερινά αδιέξοδα που ζει ένας πολίτης, που χρησιμοποιεί για παράδειγμα τα ΜΜΜ. Ο πόλεμος όμως είναι εδώ. Και σε αυτόν τον πόλεμο πρέπει να νικήσει η ζωή. Θα μπορούσα να κάνω κριτική στην κυβέρνηση που ακύρωσε πέρσι το καλοκαίρι έναν έτοιμο διαγωνισμό για 700 λεωφορεία. Αυτό δεν θα άλλαζε όμως το σημερινό αδιέξοδο. Χρειάζονται πράξεις. Αυτή τη στιγμή στην Αττική υπάρχουν 270 ακινητοποιημένα λεωφορεία και τρόλεϊ τα οποία με μικρές επισκευές μπορούν να μπουν ξανά σε κυκλοφορία. Όχι στο μακρινό μέλλον. Αύριο. Η κυβέρνηση πρέπει να δρομολογήσει τη χρήση τους. Και όχι μόνο αυτό. Να ακυρώσει τις αποσπάσεις οδηγών και μηχανικών σε βουλευτικά και υπουργικά γραφεία. Να βάλει ορατούς και μετρήσιμους στόχους για τη συχνότητα των δρομολογίων. Να προσλάβει άμεσα μέσα από την συγκρότηση διακομματικής επιτροπής και με κριτήρια ΑΣΕΠ οδηγούς για το σύνολο των ΜΜΜ της πρωτεύουσας. Στον πόλεμο, αν θες να κερδίσεις, δεν σπαταλάς τις δυνάμεις σου. Και κυρίως πράττεις. Αλλιώς, όπως η κυβέρνηση, επιπλήττεις τους πάντες γύρω σου, εκτός από τον εαυτό σου.\nΟι παρεμβάσεις που βλέπουμε αυτές τις μέρες στο κέντρο της πόλης κακοποιούν την ιδέα της αλλαγής. Γι αυτό τον λόγο στην χθεσινή συνεδρίαση του Δημοτικού Συμβουλίου καταψηφίσαμε τη συνέχιση της πιλοτικής εφαρμογής του Μεγάλου Περιπάτου. Καταψηφίσαμε το καψόνι, την προχειρότητα και την ασυδοσία. Γιατί είναι καψόνι ο περιορισμός της πρόσβασης στο κέντρο χωρίς την ενίσχυση των ΜΜΜ. Είναι προχειρότητα οι επιλογές που έγιναν σε παγκάκια/ζαρντινιέρες/πράσινο και ο σχεδιασμός ποδηλατοδρόμου πάνω στις γραμμές του τραμ. Είναι ασυδοσία η δαπάνη τεράστιων ποσών για εξοπλισμό που δεν χρειάζεται η πόλη και η απουσία μιας δομημένης και ανοιχτής διαβούλευσης. Ταυτόχρονα όμως, καταθέσαμε εννιά συγκεκριμένες προτάσεις για ένα ζωντανό κέντρο. Για ένα κέντρο που θα στηρίξει την κατοικία, το λιανεμπόριο, τη μεταποίηση και δεν θα βουλιάξει στην μονοκαλλιέργεια της εστίασης και του τουρισμού. Συγκεκριμένα προτείναμε: • Περιορισμό της βραχυχρόνιας μίσθωσης. • Δημιουργία απαραίτητων υποδομών (όπως παιδικοί σταθμοί) και κίνητρα για την επαναφορά και στήριξη της κατοικίας. • Θεσμοθέτηση ποσόστωσης που θα περιορίζει την εστίαση και θα αφήνει χώρο στις υπόλοιπες χρήσεις. • 24ωρη λειτουργία του Μετρό Παρασκευή και Σάββατο, πύκνωση των δρομολογίων των ΜΜΜ. • Επαναχρησιμοποίηση των άδειων δημόσιων κτηρίων για αναπτυξιακούς και κοινωνικούς σκοπούς. • Επαναλειτουργία των κινηματογράφων Αττικό/Απόλλων. • Ανάπλαση της Περιοχής γύρω από το Πολυτεχνείο (υπάρχουν ήδη σχετικές προμελέτες από το ΕΜΠ). • Ακύρωση της ανέγερσης άλλης μιας τεράστιας ξενοδοχειακής μονάδας απέναντι από το Αρχαιολογικό Μουσείο. Απαλλοτρίωση του οικοπέδου για τις ανάγκες του Αρχαιολογικού Μουσείου. • Να προχωρήσει η ομόφωνη απόφαση του προηγούμενου Δημοτικού Συμβουλίου για την δημιουργία δικτύου ποδηλατοδρόμων στην Αθήνα.\nΤο στοίχημα είναι να συνδέσουμε στον δημόσιο διάλογο τον άξονα της κριτικής με αυτόν των διεκδικήσεων. Να εκφράσουμε τα αιτήματα που κατοχυρώνουν την πολυλειτουργικότητα του κέντρου. Να προστατεύσουμε και να ενισχύσουμε την κατοικία. Να διεκδικήσουμε την κοινωνική και αναπτυξιακή χρήση των άδειων δημοσίων κτηρίων. Να μιλήσουμε για τα σημεία που αγνοεί η πρόταση της Δημοτικής Αρχής, όπως π.χ. για τη Σταδίου και την ανάγκη επαναλειτουργίας των κινηματογράφων «Αττικό» και «Απόλλων» ή για το ξεχασμένο κομμάτι του Μουσείου / Πολυτεχνείου. Να πιέσουμε να προχωρήσει η ανάπλαση σε Τοσίτσα - Στουρνάρη και το άνοιγμα του «Ακροπόλ», με στόχο να αποτελέσει έναν ζωντανό κόμβο πολιτισμού. Να συγκρουστούμε με τον σχεδιασμό για την ανέγερση άλλης μιας τεράστιας ξενοδοχειακής μονάδας απέναντι από το Αρχαιολογικό Μουσείο και να διεκδικήσουμε την απαλλοτρίωση του χώρου ακριβώς για τις ανάγκες του Μουσείου. Να επαναφέρουμε στον δημόσιο διάλογο τα ζητήματα προσβασιμότητας για τα ανάπηρα και εμποδιζόμενα άτομα και να διεκδικήσουμε την ενίσχυση των ΜΜΜ με μέτρα όπως η 24ωρη λειτουργία του μετρό Παρασκευή - Σάββατο και ένα πραγματικό σχέδιο για την απόκτηση δικτύου ποδηλατοδρόμων στην Αθήνα. Τέλος, να επαναφέρουμε στον διάλογο τις ανάγκες που έχουν οι ξεχασμένες και από τη σημερινή Δημοτική Αρχή γειτονιές της πόλης. Απαλλοτριώσεις που ομόφωνα είχε ψηφίσει το προηγούμενο Δημοτικό Συμβούλιο σήμερα έχουν παγώσει και η κατάσταση μιας σειράς χώρων πρασίνου όπως ο Λόφος του Στρέφη είναι τραγική. Αυτή τη μάχη έχουμε μπροστά μας και δεν θα κριθεί μόνο μέσα στην αίθουσα του Δημοτικού Συμβουλίου αλλά κυρίαρχα μέσα στις γειτονιές της πόλης.\n1. Η απόφαση του Δημοτικού Συμβουλίου (11 Μάιου 2020) αναφέρεται ρητά σε «μέτρα χαμηλού κόστους». Τις ημέρες αυτές παρακολουθούμε τη «δημιουργική ερμηνεία» αυτής της απόφασης: από τα παγκάκια των 5.200 ευρώ μέχρι τις περίφημες ψευδοπιπεριές των 320 ευρώ. Η Δημοτική Αρχή επιστρέφει στην πολιτική του λεφτόδεντρου, στην πολιτική των έργων βιτρίνας, στην πολιτική που οδήγησε το δήμο στη χρεοκοπία. 2. Η Δημοτική Αρχή ψήφισε μόνη της στην Οικονομική Επιτροπή έναν προϋπολογισμό που προσβάλει κάθε έννοια δημοκρατικής διαδικασίας. Γιατί το έκανε αυτό; Γιατί μπορεί- έχει την απόλυτη πλειοψηφία στην επιτροπή. 3. Η Δημοτική Αρχή χωρίς καμία ουσιαστική διαβούλευση και επιστημονική γνωμοδότηση προχώρησε στην επιλογή του εξοπλισμού (παγκάκια, φυτά κλπ) που τοποθετούνται αυτές τις μέρες σε κεντρικά σημεία της πόλης. 4. Η Δημοτική Αρχή πορεύτηκε στις διακηρύξεις των έργων με τον παλιό καλό τρόπο: περιοριστικές προδιαγραφές, ασφυκτικό πλαίσιο κατάθεσης προσφορών και παράδοσης του εξοπλισμού. Όλα αυτά εκτός κανονικού πλαισίου δημοσίων συμβάσεων, στο όνομα των έκτακτων μέτρων λόγω COVID-19. Αυτό που συμβαίνει στο κέντρο αυτές τις μέρες είναι η απόληξη ενός σχεδιασμού που έγινε για την πόλη και τους ανθρώπους της, δίχως την πόλη και τους ανθρώπους της. Η υπαρκτή ανάγκη αλλαγών στο κέντρο για άλλη μια φορά υποβαθμίζεται σε μια λογική έργων βιτρίνας υψηλού κόστους, περιορισμένης αποτελεσματικότητας και αμφίβολης αισθητικής. Είχαμε εκφράσει την ανησυχία μας ότι η Δημοτική Αρχή ονειρεύεται μια πόλη μόνο για τουρίστες. Κάναμε λάθος. Η εικόνα που βλέπουμε σήμερα προσβάλλει τους κατοίκους, διώχνει τους εργαζόμενους, απωθεί τους επισκέπτες. Η Ανοιχτή Πόλη καταψήφισε και καταγγέλλει τη Δημοτική Αρχή. Μπορούμε να σχεδιάσουμε ένα ζωντανό κέντρο, με σεβασμό στην καθημερινότητα και την ζωή των ανθρώπων της Αθήνας.\nΗ Αθήνα χρειάζεται περισσότερους δημόσιους χώρους, τόσο στο κέντρο όσο και στις γειτονιές, και ένα νέο βιώσιμο μοντέλο αστικής κινητικότητας. Αν κάποιος ζει και κινείται στην Αθήνα, τότε σίγουρα το ξέρει καλά αυτό. Η πρόταση για τον Μεγάλο Περίπατο έδειχνε προς αυτήν την κατεύθυνση. Σήμερα όμως βρισκόμαστε αντιμέτωποι με μια προβληματική και βεβιασμένη υλοποίηση που δεν σέβεται την καθημερινότητα της πόλης και εγκυμονεί σοβαρούς κινδύνους. Είναι βαθιά αντιφατικό να στοχεύουμε στον επιθυμητό περιορισμό της χρήσης των Ι.Χ. αφήνοντας τις δημόσιες συγκοινωνίες στην κατάσταση που είναι. Οι πόλεις όμως δεν είναι μόνο κυκλοφορία. Συγκροτούνται ως ένα σύνολο σχέσεων και δραστηριοτήτων. Ενας παραπάνω λόγος για τον οποίο δεν μπορείς να προχωράς σε μια μεγάλη αλλαγή, αδιαφορώντας για τη φωνή των ανθρώπων της πόλης. Η δημοτική αρχή αντιλαμβάνεται τον δημόσιο διάλογο ως χάσιμο χρόνου, αφού ακόμα και σήμερα η λειτουργία των δύο επιτροπών (διαβούλευσης και επιστημονικής παρακολούθησης), τις οποίες είχε ψηφίσει το δημοτικό συμβούλιο, παραμένει χωρίς περιεχόμενο. Τέλος, είναι εξαιρετικά προβληματικό ότι η προώθηση των συγκεκριμένων παρεμβάσεων έγινε χωρίς να λαμβάνονται υπόψη τα ζητήματα χρήσεων γης που είναι καίριας σημασίας για την πολυλειτουργικότητα της πόλης (π.χ. της κατοικίας ή των παραγωγικών δραστηριοτήτων) και θέματα κοινωνικών και χωρικών ανισοτήτων που προϋφίστανται. Η πολυλειτουργικότητα του κέντρου, η συνύπαρξη δηλαδή της κατοικίας με τη διασκέδαση, το λιανεμπόριο, τη δημόσια διοίκηση και παραγωγικές δραστηριότητες χαμηλής όχλησης, είναι κάτι που οφείλουμε να προστατεύσουμε. Υπάρχουν δραστηριότητες και χρήσεις που έχουν τη δυναμική να επεκτείνονται εις βάρος των υπολοίπων, όπως χαρακτηριστικά συμβαίνει με την εστίαση. Αν προσθέσουμε εδώ την εκρηκτική αύξηση των τουριστικών μονάδων και το αρρύθμιστο πεδίο για τη βραχυχρόνια μίσθωση, έχουμε μπροστά μας έναν βασικό κίνδυνο. Τη μετατροπή του κέντρου της Αθήνας σε μια επικράτεια μονοκαλλιέργειας της εστίασης και του τουρισμού. Είναι μια προοπτική με την οποία πρέπει να συγκρουστούμε.\nΠόσο ρεαλιστικό είναι να συνεχίζονται οι πολεμικές επιχειρήσεις σε μια ολόκληρη περιοχή αλλά να μην υπάρχει προσφυγικό ρεύμα; Ρεαλισμός σήμερα σημαίνει αγώνας για την ειρήνη και την σταθερότητα. Σεβασμός στην δημοκρατία και στα δικαιώματα, έτσι απαντάς στους σχεδιασμούς του Ερντογάν. Έτσι απαντάνε οι σύντροφοι και οι συντρόφισσες μας από το HDP μέσα στην Τουρκία που αντιμετωπίζουν καθημερινά την καταστολή και τις φυλακίσεις από το καθεστώς. Όποιος αναζητά πολιτικό προσωπικό που ανταλλάσσει αβρότητες με το καθεστώς ας ψάξει στην Νέα Δημοκρατία. Πόσο ρεαλιστικό είναι να αντιμετωπίσουμε το προσφυγικό/μεταναστευτικό ζήτημα ως ένα θέμα ελληνοτουρκικό; Καθόλου, αντιθέτως κάνουμε το μεγαλύτερο δώρο στην αυταρχική και απάνθρωπη πολιτική του Ερντογάν. Μόνος δρόμος η πίεση μέσα από όλους τους διεθνείς οργανισμούς για κατάπαυση του πυρός στην Συρία και στην Λιβύη. Μόνος δρόμος η πίεση σε όλα τα κράτη μέλη της Ε.Ε. για την ανάληψη των ευθυνών τους. Η δική μας Ευρώπη είναι οι διαδηλωτές στο Βερολίνο που πιέζουν την Γερμανική κυβέρνηση να φιλοξενήσει ασυνόδευτα προσφυγόπουλα από τα ελληνικά νησιά. Η δική τους Ευρώπη είναι όλοι αυτοί που αποκαλούσαν τον ελληνικό λαό τεμπέληδες και κλέφτες τα χρόνια της οικονομικής κρίσης και μετά επέλεξαν να σπάσουν κάθε έννοια αλληλεγγύης και κανόνων και στο ζήτημα του προσφυγικού.\nΗ πραγματική ενσωμάτωση της Αριστεράς στο παλιό πολιτικό σύστημα θα γίνει όταν η διαδικασία εκλογικής της καταγραφής αποκοπεί από τη δυνατότητα της να παράγει κοινωνικά αποτελέσματα. Πολύ απλά αφού ένα κόμμα του 4% μπόρεσε να είναι χρήσιμο και να λειτουργήσει ως καταλύτης σε μια τέτοια κινηματική διαδικασία, πολλαπλά χρήσιμη θα έπρεπε να είναι μια δύναμη του 32%. Προφανώς ο προηγούμενος ισχυρισμός φέρει μια υπερβολή. Αυτό γιατί γνωρίζουμε πολύ καλά ότι τα κινήματα δεν τα παραγγέλνεις, ούτε επιλέγεις εσύ την στιγμή της έκρηξης. Αυτή είναι η σημασία του αστάθμητου χαρακτήρα του κοινωνικού ανταγωνισμού. Δεν ακυρώνει όμως την αξία του να εστιάζουμε στο ουσιαστικό, δηλαδή την εμπλοκή στα πραγματικά κοινωνικά μέτωπα και όχι στις διαδικασίες «εσωτερικού χώρου», είτε του πολιτικού συστήματος είτε των εσωκομματικών ανταγωνισμών. Ίσως υπερβάλω ξανά, αλλά όπως λέει μια κινέζικη παροιμία «η υπερβολή φωτίζει την αλήθεια».\nΤο μεγάλο στοίχημα σήμερα είναι ο ΣΥΡΙΖΑ να παραμείνει ένα κόμμα μη-κανονικό, με τους όρους του παλιού πολιτικού συστήματος που χρεοκόπησε τη χώρα. Ένα κόμμα που δεν φοβάται την πολιτική μοναξιά όταν αυτή επιβάλλεται από τη συγκυρία. Ένα κόμμα που θα μπορεί να εκφράζει ένα ευρύ δημοκρατικό/ριζοσπαστικό ρεύμα μέσα στην ελληνική κοινωνία και την ίδια στιγμή να δημιουργεί πλειοψηφίες και να ανοίγει δρόμους εκεί που σήμερα δεν υπάρχουν. Ένα κόμμα, τέλος, που δεν φοβάται να ακούει και να μαθαίνει από τη συλλογική επινοητικότητα των πολλών, των "αόρατων", των κοινωνικών αγώνων. Θα αμφισβητεί δηλαδή καθημερινά, μέσα από την πρακτική του, την αντίληψη ότι η πολιτική είναι δουλειά των λίγων και των ειδικών. Άρα ένα κόμμα με παρέμβαση στο σύνολο των κοινωνικών χώρων, που η ιδιότητα του μέλους αποτελεί τιμή και φέρει μαζί της υποχρεώσεις και δικαιώματα. Ένα κόμμα, τέλος, που υπηρετεί το συλλογικό αίτημα για ουσιαστική κοινωνική αλλαγή υπέρ του κόσμου της εργασίας και της κοινωνικής πλειοψηφίας και άρα παραμένει στη σωστή μεριά της Ιστορίας.


May 16, 2017 - Revista\nΤο πρωτάθλημα της Γ’ Εθνικής βρίσκεται λίγο πριν το τέλος και σε όσα αφορούν τον 3ο όμιλο που έχουμε το ενδιαφέρον με τις δικές μας Κορινθιακές αλλά και τις υπόλοιπες Πελοποννησιακές ομάδες τα πράγματα τα έχουμε αναλύσει. Με την ευχή λοιπόν να παραμείνει στην κατηγορία την Κυριακή και το Ζευγολατιό, αλλά και με δεδομένη την Read more\nΑνακοινώθηκαν από την Ελληνική Εταιρία Προστασίας της Φύσης (ΕΕΠΦ), Εθνικό Χειριστή του Διεθνούς Προγράμματος «Γαλάζια Σημαία» στη χώρα μας, οι βραβεύσεις ακτών και μαρινών. Με 486 βραβευμένες ακτές, η Ελλάδα κατέχει την 2η θέση παγκοσμίως ανάμεσα σε 47 χώρες. Αξίζει να σημειωθεί ότι φέτος, στο σύνολο των 47 χωρών που συμμετέχουν στο Πρόγραμμα, η Read more\nΛύση στο γηπεδικό πρόβλημα που αντιμετωπίζει η Αχαϊκή δόθηκε τελικά για το ματς πρωταθλήματος με τον ΑΟ Ζευγολατιού. Την ερχόμενη Κυριακή οι Αχαιοί υποδέχονται τον ΑΟΖ στα πλαίσια της τελευταίας αγωνιστικής του 3ου ομίλου της Γ’ Εθνικής. Ένα παιχνίδι τελικός όπως όλοι γνωρίζουμε για τους αθλητές του Παντελή Κολλιάκου για την παραμονή. Σύμφωνα με τα Read more\nΗ Β’ κατηγορία Κορινθίας τελειώνει αυτή την εβδομάδα και ανάμεσα στις ομάδες που πραγματοποίησαν μια αξιοπρόσεκτη πορεία, υπήρξε σίγουρα ο Φωκάς Αρχαίων Κλεωνών. Θυμάμαι στα pre game από την στήλη μου εδώ στο περιοδικό, πως στις αρχές κι ενώ η χρονιά ξεκίνησε δύσκολα για τον Φωκά, σιγά – σιγά η ομάδα πήρε παιχνίδια με εντυπωσιακά Read more


Εφήβων: Νίκη επί της Βουλγαρίας - Ελληνική Ομοσπονδία Καλαθοσφαίρισης\nΕφήβων: Νίκη επί της Βουλγαρίας\nΜε νίκη αποχαιρέτησε την Θεσσαλονίκη η Εθνική Εφήβων που επικράτησε με 83-81 ύστερα από συγκλονιστικό παιχνίδι της Βουλγ αρίας στους Αμπελόκηπους. Η Ελληνική ομάδα ξεκίνησε καλύτερα και προηγήθηκε με 4-0. Η απάντηση ήρθε άμεσα από τους Βούλγαρους που με σερί 10-2 πέρασαν μπροστά 6-10. Τέσσερα λεπτά πριν το τέλος της πρώτης περιόδου οι διεθνείς μας ανέκτησαν το προβάδισμα και προηγήθηκαν με 15-13, ύστερα από βολές του Αγραβάνη. Η Ελλάδα διατήρησε την πρωτοπορία μέχρι τη λήξη του πρώτου δεκαλέπτου και την διεύρυνε στο +9 στις αρχές της δεύτερης περιόδου (29-20). Ο Μελισσαράτος με κάρφωμα έφθασε για πρώτη φορά το υπέρ της Ελληνικής ομάδας σκορ σε διψήφιο νούμερο (34-24) στο 15ο λεπτό, όμως η Βουλγαρία μείωσε και κατάφερε να πάει στα αποδυτήρια με σκορ 42-39. Μετά από αρκετή ώρα οι αντίπαλοί μας ισοφάρισαν σε 45-45 στην αρχή του τρίτου δεκαλέπτου, αλλά η απάντηση ήταν άμεση από την Ελληνική ομάδα με σερί 8-0. Η Βουλγαρία με δικό της σερί 7-0 έφθασε τον αγώνα στον πόντο 53-52. 4:21 πριν την λήξη της τρίτης περιόδου λίγο έλλειψε να επέλθει συμπλοκή μεταξύ του Ντιμιτρόφ και του Αγραβάνη καθώς ο πρώτος κινήθηκε απειλητικά κατά του Έλληνα παίκτη με τους δύο να αποβάλλονται με ντισκαλιφιέ από τους διαιτητές. Οι «γείτονες» προηγήθηκαν με 57-61 στο τέλος της τρίτης περιόδου και το παιχνίδι άναψε για τα καλά. Η Ελλάδα ισοφάρισε με την λήξη της και προηγήθηκε με δύο τρίποντα του Ζούμπου στην αρχή του τέταρτου δεκαλέπτου. Εκτοτε οι διεθνείς μας δεν έχασαν το προβάδισμα αν και δεν μπόρεσαν να ξεφύγουν με μεγαλύτερη διαφορά. 28’’ πριν το τέλος οι Βούλγαροι ισοφάρισαν σε 81-81. Ο Απόλλων Δεληγιώργης με δύο βολές έκανε το 83-81, οκτώ δεύτερα και έξι δέκατα πριν το φινάλε, που έμελλε να είναι και το τελικό σκορ, καθώς η Βουλγαρία αστόχησε σε τρίποντο δύο δεύτερα πριν τη λήξη.\nΔεκάλεπτα: 25-20, 42-39, 61-61, 83-81\nΟ Ομοσπονδιακός τεχνικός Γιώργος Βλασσόπουλος δήλωσε μετά το τέλος του αγώνα: «Ηταν δύο πολύ σημαντικά για την προετοιμασία μας παιχνίδια. Κρατάμε τα θετικά στοιχεία και πιστεύω να βελτιωθούμε στα σημεία που παρουσιάζουμε αδυναμίες. Σήμερα ήμασταν βελτιωμένοι στην επίθεση κάτι που μας προβλημάτισε χθες. Προσπαθήσαμε και στην άμυνα απέναντι σε μια ομάδα με πολύ αξιόλογους παίκτες. Θα ξεκουραστούμε για δύο μέρες και θα παίξουμε τα τελευταία μας τρία φιλικά με την Σερβία Σάββατο, Κυριακή και Δευτέρα στην Αθήνα».\nPrevΠροηγούμενηΕφήβων: Ηττα από την Βουλγαρία\nΕπόμενηΚορασίδων: Προετοιμασία σε Χαλκηδόνα και ΔιαβατάNext


Η σοκαριστική φέικ προφητεία του Νοστράδαμου για τον κορονοϊό: Τι αναφέρει για την Ελλάδα!\nΑρχική » Άσε μας κουκλίτσα μου » Η σοκαριστική φέικ προφητεία του Νοστράδαμου για τον κορονοϊό: Τι αναφέρει για την Ελλάδα!\nPosted on 27 Φεβρουαρίου, 2020 in Άσε μας κουκλίτσα μου // 0 Comments\nΣοκ προκαλεί η αποκάλυψη πως ο Νοστράδαμος είχε προφητεύσει τον κοροναϊό και μάλιστα με εκπληκτικές λεπτομέρειες. Σύμφωνα με το εδάφιο 37 γ΄ στο βιβλίο των προφητειών του : «Μια αρρώστια θα ξεκινήσει από την κίτρινη φυλή, θα μεταφερθεί δια του αέρος σε όλον τον κόσμο, οι άνθρωποι δε θα βλέπουν τον εχθρό θα είναι αόρατος και θα επιτίθεται σκληρά»…\nΑιώνες μετά τα λόγια του αυτά μοιάζουν αν βγαίνουν αληθινά. Η συνέχεια όμως σοκάρει εξίσου: «Από την ασθένεια αυτή θα εξαφανιστούν πολλές χώρες από το χάρτη, στη Μεσόγειο αρχικά θα πέσει πείνα, ενώ οι κάτοικοι θα φεύγουν για το βορρά. Φάρμακο δε θα υπάρχει πουθενά».\nΚαι το δραματικό φινάλε φαίνεται πως αφορά και τη χώρα μας! «Όσοι έχουν τις ρίζες τους στους αρχαίους θα εξαφανιστούν μαζί με τη σοφή κίτρινη φυλή, η γηραιά της Ευρώπης δε θα επιζήσει».\nΚαι αν όλα αυτά σας τρομάζουν, να σας πούμε πως τίποτε από αυτά δεν είναι αλήθεια. Είναι απλά ένα πείραμα για να καταλάβουμε όλοι πόσο εύκολο είναι να προκληθεί πανικός και να διαδοθεί μια φήμη, στα καλά καθούμενα.\nΕυχάριστα νέα! Κοντά στη θεραπεία του κορονοϊού\nMατάκιας ντύθηκε θάμνος για να δει ζευγάρι σε καραντίνα! (Βίντεο)\nΤα τσιπάκια έρχονται και στην Ελλάδα; Δείτε πώς είναι (βίντεο)\nΗ απαράδεκτη στάση των παπάδων στον κορονοϊό- Ούτε μια μάσκα δε δώρισαν\nΜεγάλη θλίψη: Πέθανε ο Μανώλης Γλέζος\nΠοιος έδωσε δικαίωμα στον Καμπουράκη να βγάζει σε live ελέγχους πολιτών από την αστυνομία;\nΗ Μενεγάκη και το … ιμπούκι! Ξεκαρδιστικό βίντεο των Ράδιο Αρβύλα\nΠεθερά επιτίθεται στη νύφη της στην καραντίνα: Είσαι Άχρηστη! (Bίντεο)\nΜυστήριο παιχνίδι με κάρτες είχε προβλέψει τον κορονοϊό από το 1995;\nΗ Ευφροσύνη Γκρανιά Κλώτσα διευθύντρια Λοιμωξιολογικής Κλινικής του Πανεπιστημιακού [...]


Ο Ορφέας των Χριστουγέννων και της παράδοσης | FortsaLefkada.gr\n26/12/2018 Σχολιάστε 592 Views\nΟ Μουσικοφιλολογικός Όμιλος “Ορφέας Λευκάδας” πραγματοποίησε μια σειρά από Χριστουγεννιάτικες εκδηλώσεις και η ανταπόκριση ήταν πραγματικά εντυπωσιακή. Την περασμένη Πέμπτη, 20 Δεκεμβρίου 2018 στο Πνευματικό Κέντρο Δήμου Λευκάδας πραγματοποιήθηκε η Χριστουγεννιάτικη γιορτή του τμήματος εκμάθησης μουσικών οργάνων και της παιδικής χορωδίας. Σε μια κατάμεστη αίθουσα τα παιδιά του Ορφέα εκτέλεσαν διάφορα κομμάτια με κιθάρα, πιάνο και μαντολίνο και εντυπωσίασαν γονείς και φίλους. Πλήθος κόσμου ήρθε να απολαύσει και να θαυμάσει όλα παιδιά, τα οποία μαζί με τους δασκάλους τους και με πολύ μεράκι και αγάπη για την τέχνη κατάφεραν να παρουσιάσουν ένα τόσο ωραίο αποτέλεσμα. Άλλη μια φορά επιβεβαιώνεται πως η μουσική επηρεάζει τον συναισθηματικό κόσμο των παιδιών, βοηθά στην ανάπτυξή τους και στη διαμόρφωση μιας ισορροπημένης προσωπικότητας. Αξίζουν συγχαρητήρια στα παιδιά και στους δασκάλους για την πολύ καλή δουλειά που γίνεται τόσο στο τμήμα εκμάθησης μουσικών οργάνων όσο και στην παιδική χορωδία.\nΟ πρόεδρος του Ορφέα κος Καραβίας αφού ευχήθηκε για τις γιορτές, ευχαρίστησε τους γονείς για την παρουσία τους αλλά και για την εμπιστοσύνη που δείχνουν στο Ορφέα για την μουσική παιδεία των παιδιών τους. Ευχαριστίες εξέφρασε επίσης στους υπεύθυνους καθηγητές Μαρία Γιαννικοπούλου (κιθάρα), Δημήτρη Γιαννικόπουλο (κιθάρα), Χάρη Οικονόμου (κιθάρα), Ελένη Περδικάρη (πιάνο και παιδική χορωδία), Κώστα Τσίντζα (μαντολίνο) αλλά και στον Ηλία Φουλίδη ο οποίος συνόδευσε στο πιάνο την παιδική χορωδία.\nΤην Κυριακή, 23 Δεκεμβρίου 2018 πραγματοποιήθηκαν τα παραδοσιακά ζυμώματα στο Λαογραφικό Μουσείο του Ορφέα. Μικροί και μεγάλοι φίλοι της παράδοσης έλαβαν μέρος στην παρασκευή των παραδοσιακών χριστουγεννιάτικων ζυμωμάτων, περιηγηθήκαν στις αίθουσες του Μουσείου και συμμετείχαν με μεγάλο ενθουσιασμό και ενδιαφέρον στα εκπαιδευτικά παιχνίδια του Μουσείου.\nΧαρά και γιορτινή ατμόσφαιρα σκόρπησαν τα παιδιά της παιδικής χορωδίας και του παιδικού χορευτικού του Ορφέα σε όλη την αγορά της Λευκάδας όπου τραγούδησαν τα παραδοσιακά κάλαντα συνοδευόμενοι από τους δάσκαλους τους Ελένη Περδικάρη, Δήμητρα Χατζηπαππά και Χάρη Οικονόμου. Τα μέλη του ΔΣ μοίραζαν τις ευχετήριες κάρτες του Ορφέα σε όλα τα καταστήματα και σε όλους τους φίλους του Ορφέα και ευχαρίστησαν προσωπικά για την στήριξη που απολαμβάνει ο Ορφέας όλα αυτά τα χρόνια από την κοινωνία της Λευκάδας.\nΤο χαρμόσυνο μήνυμα των Χριστουγέννων μετέφεραν τα παιδιά και στους ηλικιωμένους του Γηροκομείου καθώς και στο Νοσοκομείο Λευκάδας όπου τραγούδησαν τα παραδοσιακά κάλαντα. Στην συνέχεια όλοι μαζί γιόρτασαν στο κτίριο του Ορφέα.\nΟ “Ορφέας Λευκάδας” σας εύχεται καλές γιορτές και ευτυχισμένο το νέο έτος 2019.\nΟρφέας Λευκάδας – για να διατηρείται η παράδοση και προπαντός για να βλέπουν και να μαθαίνουν τα παιδιά…\nTags Ορφεας ΠΑΡΑΔΟΣΗ ΧΡΙΣΤΟΥΓΕΝΝΑ


Σπηλιά Νταβέλη: Το μεγάλο μυστήριο - i-loveathens.gr\nΠαράξενα φώτα, σκιές, φωνές, έντονο μαγνητικό πεδίο...\nΠαράξενα φώτα, σκιές, φωνές, έντονο μαγνητικό πεδίο είναι κάποια απ’τα περιστατικά που έχουν καταγραφεί ή ειπωθεί για τη ‘Σπηλιά τουΝταβέλη’ στην Πεντέλη, το μυστήριο όμως παραμένει και κανείς μέχρι και σήμερα δεν γνωρίζει τι ακριβώς συμβαίνει στο συγκεκριμένο μέρος.. Στη νοτιοδυτική πλευρά του βουνού, βρίσκεται η “Σπηλιά του Νταβέλη”. Το σπήλαιο αυτό, πριν ονομαστεί έτσι, ονομαζόταν “Σπήλαιο των Αμώμων”, δηλαδή των αγνών και αναμάρτητων, γιατί μόνο αυτοί μπορούσαν να εισέλθουν εκεί. Τώρα, για ποιο λόγο είχε αυτή την περίεργη ονομασία, είναι άγνωστο και περίεργο.\nΦημολογείται ότι ο περιβόητος λήσταρχος Νταβέλης στα μέσα του περασμένου αιώνα είχε ανακαλύψει υπόγεια περάσματα στη σπηλιά, που οδηγούσαν στην Αθήνα, αλλά και άλλες δυνάμεις, φυσικές και μη, που τον βοηθούσαν στους σκοπούς του. Το σπήλαιο έχει διαστάσεις περίπου 45×62 μέτρα και εξερευνήθηκε για πρώτη φορά από το ζεύγος Πετρόχειλου το 1935. Όπως διαβεβαιώνουν οι μελετητές δεν βρήκαν καμία στοά που να οδηγεί προς την Αθήνα. Πάντως αντίθετα με τα παραπάνω, η θεωρία της “κούφιας Γης” επιβεβαιώνεται μέρα με τη μέρα και από τον μετροπόντικα που συνέχεια έπεφτε σε κενά κάτω από το έδαφος και σε αρχαιολογικούς χώρους.\nΈχει παρατηρηθεί να υπάρχουν κάποια δεδομένη στιγμή στη σπηλιά του Νταβέλη ορισμένα περάσματα που οδηγούν στα ενδότερα του βουνού και λίγο αργότερα να είναι σα να μην υπήρξαν ποτέ…\nΗ ιστορία της “σπηλιάς του Νταβέλη”, πρωτοήρθε στο κοινό προς το τέλος της δεκαετίας του 60 ή στης αρχές της δεκαετίας του 70. Μέσα στο σπήλαιο, υπάρχουν μεγάλες ανωμαλίες στο μαγνητικό πεδίο και μια ισχυρή μυρωδιά από όζον στην είσοδο. Σε κάποια σημεία κοντά στην σπηλιά του Νταβέλη το ποσοστό της ραδιενέργειας σε έδαφος και αέρα είναι ελαφρώς ανεβασμένο σε σχέση με το κανονικό ποσοστό, ενώ στην ίδια συγκεκριμένη περιοχή, φημολογείται ότι αν περιφέρει κάποιος μία λάμπα φθορίου υπάρχουν καλές πιθανότητες να ανάψει μόνη της! Επίσης υπάρχουν μαρτυρίες περαστικών για μυστηριώδεις τοπικούς στροβίλους διαμέτρου ενός μέτρου (κόκκινου, συνήθως, χρώματος), οι οποίοι δεν δικαιολογούνται αφού συμβαίνουν ακόμα και καλοκαιρινές μέρες, ενώ εκατό μέτρα πιο πέρα υπάρχει πλήρης άπνοια.\nΑρκετοί άνθρωποι στην περιοχή υποστήριξαν ότι τα βράδια έβλεπαν παράξενα κινούμενα φώτα να μπαινοβγαίνουν στη σπηλιά. Άλλοι, επίσης, είπαν ότι είδαν UFO, που πετούσαν διαρκώς πάνω από την Πεντέλη, προκαλώντας ανάμεικτες απορίες. Η σπηλιά της Πεντέλης περνούσε πλέον στη σφαίρα του μυστηρίου και του παραδόξου. Ένα από τα πιο πολυσυζητημένα βιβλία ήταν «Το Αίνιγμα της Πεντέλης» του Γιώργου Μπαλανού. Η προσωπική έρευνα του συγγραφέα στη σπηλιά του Νταβέλη κράτησε πάνω από δέκα χρόνια. Σύμφωνα με το έργο του Μπαλάνου, ανεξήγητα περιστατικά σημάδεψαν την πορεία της εξερεύνησης. Π.χ. φωτογραφίες που τραβήχτηκαν μέσα στη σπηλιά, όταν εμφανιζόταν το φιλμ, έδειχναν παράξενα φώτα, ανεμόσκαλες, σκιές κ.λπ. χωρίς να υπήρχαν στην πραγματικότητα. Επίσης, σύγχυση και απώλεια μνήμης παρατηρήθηκε ανάμεσα στους συνεργάτες του συγγραφέα. «Η σπηλιά ήταν μια τεράστια αίθουσα», γράφει ο Μπαλάνου, «σε σχήμα νεφρού, με πολύ μεγάλη είσοδο, απ’ όπου το φως της μέρας φώτιζε σχεδόν τη μισή της έκταση (…). Από τη μεγάλη αίθουσα ξεκινούσαν διάφορα μικρά ή μεγάλα τούνελ, που πήγαιναν άγνωστο πού, είχαμε βέβαια ακούσει τις πιο απίθανες ιστορίες…».\nΔιάφορες ιστορίες κυκλοφορούν σχετικά με τα σύμβολα που είναι ζωγραφισμένα, ή χαραγμένα στους βράχους της σπηλιάς. Η πιο σημαντική ιστορία από όλες, είναι αυτή που υποστηρίζει ότι μία παλάμη η οποία είναι χαραγμένη μετακινείται από σημείο σε σημείο, όσο περνάνε τα χρόνια. Η εν λόγω παλάμη, σήμερα βρίσκεται στο αριστερό τοίχωμα της σπηλιάς, περίπου 1 μέτρο ψηλότερα από το έδαφος. Τα τελευταία 20 χρόνια έχει αναφερθεί από τους επισκέπτες της σπηλιάς, ότι έχει μετακινηθεί τουλάχιστον τρεις φορές.\nΈνα στοιχείο είναι και το γεγονός ότι εκεί υπήρχε ένας πανάρχαιος ναός του Θεού Πάνα. Σήμερα, έξω από τη σπηλιά, υπάρχει ένα βυζαντινό εκκλησάκι του Αγίου Νικολάου. Εικασίες λένε ότι το εκκλησάκι βρίσκεται εκεί για τον εξορκισμό της σπηλιάς, ενώ δεν είναι λίγες οι αναφορές για συγκεντρώσεις σατανιστών στον ευρύτερο χώρο γύρω από το σπήλαιο.\nΑρκετοί είχαν εκφράσει την άποψη ότι εκεί στη σπηλιά πιθανόν να υπήρχε μια μυστική υπόγεια βάση UFO. Άλλοι, πάλι, ότι στην Πεντέλη γίνονταν απόρρητα πειράματα από διάφορες χώρες, χωρίς βέβαια κανένα αποδεικτικό στοιχείο. Μια θεωρία έλεγε ότι η Πεντέλη ήταν ένας επικοινωνιακός δίαυλος, που ενωνόταν με τη Βιρτζίνια των ΗΠΑ. Τα φαινόμενα ήταν πέρα για πέρα συγκλονιστικά. Η συχνότητα εμφανίσεων UFO έπαιρνε μιαν ασυνήθιστη τροπή. Ο κόσμος περίμενε μια επίσημη εξήγηση, αλλά η κυβέρνηση δεν ήθελε να δώσει περισσότερες αναφορές, ενώ ο στρατός αρνείτο κάθε ανάμειξη με το θέμα.\nΟ Ελληνικός στρατός\nΜέχρι και ο Ελληνικός στρατός έχει ανάμειξη όμως στην υπόθεση της σπηλιάς του Νταβέλη. Τη δεκαετία του 80, η πολεμική αεροπορία μπήκε στο παιχνίδι. Η περιοχή κρίθηκε κατάλληλη για την εγκατάσταση στρατιωτικής βάσης!\nΆρχισαν διάφορες εργασίες, οι οποίες ίσως αποτέλεσαν το έδαφος για κάποιες μαρτυρίες κατοίκων αναφορικά με περίεργα φώτα μέσα στη νύχτα και παράξενους θορύβους. Έκλεισαν, ή προσπάθησαν να κλείσουν την περιοχή για να χτίσουν ένα τεράστιο σύστημα από τούνελ γύρω από την σπηλιά, και να συνδέσουν τη σπηλιά με αυτό το τούνελ. Η επίσημη εξήγηση ήταν, και είναι ακόμα, ότι ολόκληρο το σύστημα των τούνελ, είναι ένα μέρος προγράμματος του ΝΑΤΟ. Τόσο η χωροφυλακή όσο και το Υπουργείο πολιτισμού δεν έδωσαν ποτέ καμία εξήγηση για την ακριβή φύση των έργων αυτών, ενώ το Γενικό Επιτελείο Στρατού αρνήθηκε αρχικά την οποιαδήποτε ανάμιξη στην υπόθεση. Αργότερα όμως και μετά από ένα άρθρο που δημοσιεύτηκε στο περιοδικό “Ταχυδρόμος” της 6ης Οκτωβρίου 1977 το Γ.Ε.Σ. παραδέχτηκε πως ο στρατός είχε ξεκινήσει άκρως απόρρητα έργα στη σπηλιά της Πεντέλης!\nΕν πάση περιπτώσει, μετά από μερικά χρόνια, σταμάτησε η κατασκευή του συστήματος των τούνελ, και οι άνθρωποι της πολεμικής αεροπορίας εγκατέλειψαν την περιοχή. Παλιοί κάτοικοι της περιοχής, σχετικά με τα στρατιωτικά έργα, λένε πως η απάντηση που τους είχε δοθεί τότε για την κατασκευή των διαφόρων τούνελ, ήταν ότι θα τα χρησιμοποιούσαν για την φύλαξη στρατιωτικού υλικού, το οποίο υλικό, ήταν ανάγκη να φυλάσσεται σε συνθήκες υψηλής υγρασίας. Το περίεργο της υπόθεσης όμως, είναι ότι το ένα από τα δύο τούνελ μπορείς να το ακολουθήσεις για 80 μέτρα περίπου, και το γεγονός ότι η υγρασία είναι σε πολύ ανεβασμένα επίπεδα, τα καθιστά ακατάλληλα για την φύλαξη στρατιωτικού υλικού. Η ευρύτερη περιοχή γύρω από τη σπηλιά, είχε κηρυχτεί στρατιωτική. Υπήρχε φρούρηση από στρατιώτες και απαγορευόταν η προσέγγιση πολιτών για τουλάχιστον 3 χρόνια. Κατά τη διάρκεια αυτής της περιόδου υπήρξαν πολλές αναφορές από τους εργαζομένους εκεί, για παράξενα φαινόμενα, όπως ΑΤΙΑ κλπ….\nΕίναι επιβεβαιωμένο ότι διάφοροι εργαζόμενοι, πέθαναν μετά από μερικά χρόνια, όλοι από την ίδια αιτία. Τον Καρκίνο!\nΤο Σπήλαιο της Πεντέλης διέγραψε μια ενδιαφέρουσα τροχιά στον κόσμο του μυστηρίου και του παράδοξου. Από το 1977, δυστυχώς, η σπηλιά καταστράφηκε. Διάφορες εργασίες και τεχνικά έργα έκλεισαν κατά ένα μεγάλο μέρος της εισόδου με τσιμέντο. Ένας απρόσμενος επίλογος μιας παράξενης και πολυσυζητημένης ιστορίας. Η σπηλιά έκλεισε και πήρε μαζί της όλα της τα μυστικά.


kynigesia.gr - Η ζωή του Φάσιον Σάκαλα από την Ζάμπια: Από το κυνήγι της επιβίωσης στο κυνήγι της στρογγυλής θεάς\nΗ ζωή του Φάσιον Σάκαλα από την Ζάμπια: Από το κυνήγι της επιβίωσης στο κυνήγι της στρογγυλής θεάς\nΔημήτρης Δοντάς\t 19 Νοεμβρίου 2021\nΤο όνομά του είναι Φάσιον Σάκαλα. Είναι ένας 24χρονος ποδοσφαιριστής που από τα πρώτα του κιόλας βήματα είχε δείξει πως έχει πολλά να δώσει. Κι αν τώρα βρίσκεται στην Γλασκώβη όπου αγωνίζεται με τη φανέλα των Rangers, ο νεαρός με καταγωγή από την Ζάμπια δεν ξεχνά πως από τα εννέα του χρόνια έπρεπε να βγαίνει για κυνήγι στις κοιλάδες της χώρας του προκειμένου να ταΐσει την οικογένειά του.\nΣτην πολλά υποσχόμενη ηλικία των 24 ετών, ο Φάσιον Σάκαλα έχει καταφέρει ακολουθώντας τη δική του διαδρομή να γίνει ένας καταξιωμένος επαγγελματίας ποδοσφαιριστής. Ωστόσο, δεν παύει να διδάσκει με το ήθος του καθώς κάνει σαφές με κάθε ευκαιρία πως όσο δεν τον πτόησαν οι δυσκολίες της ζωής του, άλλο τόσο δεν πρόκειται να τις ξεχάσει και να αμελήσει το από πού ξεκίνησε...\nΦρόντιζε για το επόμενο γεύμα\nΟ Φάσιον γεννήθηκε στην Ζάμπια, σε μια μεγάλη και φτωχή πόλη, την Τσιπάτα, κοντά στα σύνορα με το Μαλάουι. Παιδί δύο αγροτών που δούλευαν όλη μέρα και πάλι δεν κατάφερναν να εξασφαλίσουν τα προς το ζην στην οικογένειά τους, ο Φάσιον αναγκάστηκε από πολύ μικρός να αναλάβει μέρος από τα βάρη της επιβίωσης.\nΑπό το σπίτι τους έλειπαν πολύ συχνά και η τροφή και το νερό και ο μικρός Σάκαλα δεν είχε την πολυτέλεια να παίξει και να μεγαλώσει όπως τα περισσότερα παιδιά που δεν χρειάζεται να ανησυχούν για τίποτα. Αντίθετα, πολλές φορές, εις βάρος της εκπαίδευσής του μιας και δεν πήγε ποτέ σχολείο, έπρεπε να δραστηριοποιηθεί για να φροντίσει το επόμενο γεύμα της επταμελούς οικογένειάς του. Πρώτη φορά βγήκε για κυνήγι σε ηλικία εννέα ετών. Όπως περιέγραψε ο ίδιος σε συνέντευξή του, η οικογένεια έμενε νηστική ακόμα και δύο ή τρεις συναπτές ημέρες κι έτσι όντας ούτε 10 χρόνων πήρε μαζί του τα σκυλιά του και βγήκε να βρει τροφή. Ο Σάκαλα ωστόσο δεν ξέρει αν μπορεί να δηλώσει «κυνηγός» παρά το γεγονός πως τα θηρευτικά βιώματα που είχε ήδη από μικρή ηλικία, οι περισσότεροι κυνηγοί της Δύσης δεν τα έχουν βιώσει ποτέ.\nΕξορμήσεις με 18 κυνηγόσκυλα\n«Επειδή δεν είχα όπλο», εξηγεί και προσθέτει πως έβγαινε για κυνήγι με τα σκυλιά, τα οποία όσο μεγάλωνε εκπαίδευε μόνος του, φτάνοντας στο σημείο στα 16 του να εξορμά με 18 κυνηγόσκυλα. Κυνηγούσε κυρίως κουνέλια και αντιλόπες με τη βοήθεια των σκύλων του, οι οποίοι εντόπιζαν και τέλος «έπαιρναν» το θήραμα το οποίο ή τα οποία ο πιτσιρικάς μετέφερε με τα πόδια πίσω στο χωριό του στα προάστια της Τσιπάτα.\n«Στο χωριό ήμουν ο μόνος που φρόντιζα τα σκυλιά. Έφτασα να έχω 18 και όλα τους είχαν ονόματα. Στην πραγματικότητα συνεργαζόμασταν. Όταν εντοπίζαμε αντιλόπη ή κουνέλι προσπαθούσαμε όλοι μαζί να το στριμώξουμε. Τα σκυλιά πήδαγαν στο ζώο και τότε εγώ το αποτελείωνα με το τσεκούρι μου. Ακόμα και τώρα, όταν βλέπω ένα κουνέλι να περπατά (σ.σ.: τότε έπαιζε στο Βέλγιο) στο συγκρότημα άσκησης, εξακολουθώ να σκέφτομαι ''ευτυχώς, υπάρχει φαγητό!'' Μερικές φορές τα κυνήγια δεν ήταν επιτυχημένα και γυρνούσα στο χωριό με άδεια χέρια, αλλά όταν επέστρεφα με γεύμα, η αγέλη μου και εγώ ήμασταν πολύ δημοφιλείς στο χωριό», διηγείται.\nΤο 2008 θαύμασε τον Ρονάλντο\n«Κατάγομαι από πολύ φτωχή οικογένεια και δεν ντρέπομαι γι’ αυτό. Αντίθετα περηφανεύομαι γιατί η ιστορία μου δείχνει το πως μπορείς να αλλάξεις μια ζωή. Δεν είχαμε τίποτα στο σπίτι. Ούτε φαγητό», προσθέτει και συνεχίζει:\n«Κρυβόμουν στους θάμνους και κυνηγούσα με τα σκυλιά μου γαζέλες και λαγούς. Καθόμουν έξι και επτά ώρες εκεί μέχρι να βρούμε με τα σκυλιά το ζώο για να το περικυκλώσουμε. Αυτό γινόταν από τα δέκα μου μέχρι και τα 16 μου. Όταν μαθαίνεις στην φτώχεια, μαθαίνεις και πως να επιβιώνεις. Για αυτό δεν πήγα ποτέ σχολείο. Οι άνθρωποι που είναι πεινασμένοι, έχουν άλλες προτεραιότητες. Έχω έξι αδέρφια και όλα βασίζονταν σε μένα για να επιβιώσουν. Ο πατέρας μου έκανε το καλύτερο δυνατόν παρά το γεγονός ότι δεν είχε κανονική δουλειά. Να φανταστείτε τηλεόραση εμείς πήραμε για πρώτη φορά το 2008 και ο Κριστιάνο Ρονάλντο ήταν από τους πρώτους παίκτες που θαυμάσαμε».\nΠροπόνηση με μπάλα από χαρτόνια και ταινία συσκευασίας\nΗ ζωή του δεν ήταν σίγουρα εύκολη. Όμως παρά τις μεγάλες αντιξοότητες, ο Φάσιον είχε καταλάβει από μικρός την αγάπη του για τη μπάλα. Παρά το γεγονός πως σχεδόν ποτέ δεν είχε χρόνο για παιχνίδι, αμελώντας την μεγάλη σωματική κούραση που επέφερε το να κυνηγάς ζώα για επτά, οκτώ και 10 ώρες τα περισσότερα πρωινά, αφού βοηθούσε και στις αγροτικές δουλειές της οικογένειάς του, ο Φασιόν προσπαθούσε να ξεκλέβει όσο χρόνο είχε διαθέσιμο για να προπονείται μόνος του με μια μπάλα από χαρτόνια και ταινία συσκευασίας. Όπως εξηγεί ο ίδιος στη συνέντευξή του, δεν θα ξεχάσει ποτέ πως όταν σε ηλικία 18 ετών τον κάλεσαν Nchanga Rangers, ομάδα μιας αρκετά μακρινής από το χωριό του πόλης, το Τσινγκόλο, στο πλαίσιο scouting, ποδηλάτησε οκτώ ώρες μαζί με τον πατέρα του, προκειμένου να μην χάσει την ευκαιρία που του δινόταν. Κι από τη στιγμή που του δόθηκε, την πήρε και μάλιστα δουλεύει σκληρά για να μην τη χάσει. Ο Σάκαλα σήμερα, παίζει ως επιθετικός στους Rangers της Γλασκώβης, έχοντας ενταχθεί στο σύλλογο την 1η Ιουλίου και έχοντας εκπληρώσει σε μεγάλο βαθμό το όνειρό του που ήταν να παίξει επαγγελματικά στην Ευρώπη. Ο θρυλικός Στίβεν Τζέραρντ, προπονητής της ομάδας, ποντάρει στον 24χρονο φορ έχοντας καταλάβει πως έχει στα χέρια του έναν άσσο με τεράστιες δυνατότητες αλλά ακόμα μεγαλύτερη δύναμη ψυχής.\nΟ 17χρονος που… μοιράζεται τα Σαββατοκύριακά του με τον πατέρα και τον παππού το...\nFashion Sakala,\trangers


Τα 10 καλύτερα ξενοδοχεία κοντά σε: Bush Babies Monkey Sanctuary\nΤα καλύτερα ξενοδοχεία κοντά σε: Bush Babies Monkey Sanctuary, Hartbeespoort\nR104, Madibeng 0216, Νότια Αφρική\nBush Babies Monkey Sanctuary: Διαβάστε κριτικές\nΣε οποιαδήποτε απόσταση από: Bush Babies Monkey Sanctuary\nΦίλτροΣε οποιαδήποτε απόσταση από: Bush Babies Monkey Sanctuary\n48,7 χλμ. από Bush Babies Monkey Sanctuary\n48,9 χλμ. από Bush Babies Monkey Sanctuary\n49,2 χλμ. από Bush Babies Monkey Sanctuary\n49,3 χλμ. από Bush Babies Monkey Sanctuary\n49,4 χλμ. από Bush Babies Monkey Sanctuary\n49,5 χλμ. από Bush Babies Monkey Sanctuary\n49,7 χλμ. από Bush Babies Monkey Sanctuary\n49,8 χλμ. από Bush Babies Monkey Sanctuary\n49,9 χλμ. από Bush Babies Monkey Sanctuary\n160 Helen Road | Strathavon, Sandton 2196, Νότια Αφρική\n123 Rivonia Road, Sandton 2196, Νότια Αφρική\n50,0 χλμ. από Bush Babies Monkey Sanctuary


PRANCHRIS: Τις δυναμικές γυναίκες δεν τις φοβόμαστε, τις εpωτευόμαστε.\nΑναφέρεται συχνά ως «το ωραίο φύλο». Είναι ένα πλάσμα με 1000 όψεις και 1000 ιδιότητες. Είναι πλάσμα ερωτεύσιμο, ελκυστικό, σαγηνευτικό και συνάμα τρυφερό. Αυτό κυνηγάμε και διεκδικούμε μια ζωή. Αυτό λατρεύουμε να παιδεύουμε. Όσο κι αν το αρνούμαστε κάποιες φορές, δεν μπορούμε να ζήσουμε χώρια του. Μας ανεβάζει και μας συμπληρώνει.\nΣυμβαίνει εκ φύσεως εξάλλου. Έτσι φτιάχτηκε για να είναι. «Κι ο Θεός έπλασε τη γυναίκα».\nΟνομάζεται «δυναμική γυναίκα». Για να σε δω τώρα, αγοpίνα μου, τι θα κάνεις;Ξαφνικά, κάτι έρχεται και ταράζει τα νερά. Ενώ φαινομενικά όλα μοιάζουν άψογα, συγκεκριμένα και καθορισμένα για μας τους κυνηγούς, τους «αήττητους» και περήφανους αρσενικούς, σκάει μύτη μια απρόβλεπτη ύπαρξη.


Οι πιο καυτές τάσεις γυμναστικής! | bestofyou\nΟι πιο καυτές τάσεις γυμναστικής!\nΚάνε μια ανάγνωση για να δεις τι είναι δημοφιλές και να πάρεις έμπνευση σε ο,τι αφορά τις τάσεις στην γυμναστική τη χρονιά που μας έρχεται.\nΗ άσκηση κάνει καλό και στην ψυχή σου\nΟι προπονήσεις για την ψυχή θα είναι το νούμερο ένα για τη χρονιά που έρχεται. Η ClassPass προβλέπει μια άνοδο στις προπονήσεις που θέτουν την αυτοσυγκέντρωση και την ψυχική υγεία στο προσκήνιο.\nΟι περισσότεροι χώροι γυμναστικής στο μέλλον αναμένεται να δώσουν προτεραιότητα στην πνευματική ευεξία και στους τρόπους με τους οποίους μπορούμε να καλλιεργήσουμε την ψυχή. Βασικός στόχος να επεκτείνουν την προσφορά τους πέρα από την παραδοσιακή άσκηση, με θεραπείες, όπως η κρυοθεραπεία, ο διαλογισμός, η αναπνοή, το μασάζ και οι δεξαμενές επίπλευσης.\nΗ ποικιλία στις παροχές αποτελεί πλέον το παν. Ζωντανό παράδειγμα τα μπουτίκ studios που συνεχίζουν να αναπτύσσονται σε όλη τη Βρετανία και δεν αποτελούν πλέον αποκλειστικό φαινόμενο στο Λονδίνο. Οι καταναλωτές αναζητούν μια ποικιλία επιλογών και τρόπων για να αξιοποιήσουν τον πολύτιμο χρόνο τους, για να καλλιεργήσουν το σώμα και την ψυχή τους και οι συμμετοχές στα γυμναστήρια που προσφέρουν πρόσβαση σε αυτή την ποικιλία συμβάλλουν στη σύνδεση των καταναλωτών με αυτή την επιλογή αναζήτησης.\nΠώς και γιατί η γυμναστική συνδέεται με την ψυχή;\nΟ τρόπος με τον οποίο κοινωνικοποιούμαστε με φίλους και περνάμε χρόνο με τους συναδέλφους μας θα αλλάξει, καθώς αρχίζουμε να βλέπουμε τις προπονήσεις να αντικαθίστανται με μια ‘’ευτυχισμένη ώρα’’ και ομαδικά γεύματα να αντικαθίστανται με ομαδικές εκδρομές ή ένα τραμπολίνο. Η προετοιμασία αυξάνει την ομαδική σχέση, την παραγωγικότητα και βελτιώνει την κουλτούρα. Έτσι βλέπουμε του χώρους γυμναστικής να αγκαλιάζουν αυτή την τάση - με μαθήματα ομαδικού ιδρώτα, όπου οι συμμετέχοντες εκπαιδεύονται συλλογικά και καίνε τις θερμίδες ως ομάδα. Το να πηγαίνεις, εξάλλου, σε μαθήματα με τους φίλους ή τους συναδέλφους σου είναι ένας πολύ καλός τρόπος για να αναπτύξεις φιλίες. Επίσης μειώνει το άγχος της άσκησης σε σχέση με όταν είσαι μόνος ή μόνη σε ένα δωμάτιο γεμάτο αγνώστους.\nΜε τα χρόνια είχαμε γιόγκα κατσίκας, γιόγκα λαγουδάκι και ακόμη και γιόγκα αλπακά. Πλέον θα ακούμε λιγότερα ζωάκια να επιλέγονται ως ονομασίες για τα είδη γιόγκας και θα βλέπουμε περισσότερους τρόπους για να συνδυαστεί η άσκηση με άλλες πρακτικές και πλευρές της ζωής.\nΗ γιόγκα HIIT είναι ένα καλό παράδειγμα γιατί είναι η απόλυτα ισορροπημένη κατηγορία έντονων προγραμμάτων με αιχμηρές εκρήξεις έντασης, γεγονός που εξασφαλίζει ότι χρησιμοποιούνται όλοι οι μυς αφήνοντας τον ασκούμενο στο δωμάτιο να στάζει ιδρώτα αλλά και γεμάτο ενδορφίνες.\nΟ ύπνος πρωταγωνιστεί\nΚάτι που αναμένουμε να δούμε σε πιο έντονο βαθμό το 2020 είναι το θέμα του ύπνου. Όλοι γνωρίζουμε ότι η στέρηση του ύπνου μπορεί να μας επηρεάσει στην εργασία, στη σωματική μας εμφάνιση και στην ψυχική μας υγεία. Γι’ αυτό και όλο και περισσότεροι στρέφονται σε χώρους που παρέχουν εκτός από γυμναστική και χαλάρωση αναζητώντας τρόπους να αντιμετωπίσουν το κάθε πρόβλημα ύπνου ως μέρος μιας ολιστικής λύσης ευεξίας. Υπάρχει μια άνοδος στον τεχνικό εξοπλισμό που μπορεί να βοηθήσει στην καταπολέμηση αυτής της έλλειψης ύπνου, καθώς και προσφορές από χώρους που διαθέτουν ειδικά δωμάτια ύπνου για μετά την προπόνηση.\nΓυμναστήριο ή πολυχώρος;\nΌλο και περισσότερο, το επόμενο έτος θα δούμε τους ασκούμενους να χρησιμοποιούν τα γυμναστήρια και τα studios ως κόμβο για κοινωνικοποίηση, χαλάρωση, διαλογισμό - ή ακόμα και εργασία. Κάποια studios και γυμναστήρια ήδη προσφέρουν κάποιον χώρο συνεργασίας για να χρησιμοποιήσει ο καθένας, έτσι ώστε να εξυπηρετούνται ουσιαστικά πολλές τις ανάγκες σε ένα μέρος. Χώροι που θα μπορεί ο καθένας να κάνει την άσκησή του το πρωί σε ένα τμήμα, στη συνέχεια να κάνει ένα ντους, μετά να πιεί ένα smoothie και γενικά να ακολουθήσει το καθημερινό του πρόγραμμα χωρίς να χάνει ούτε λεπτό. Τα τμήματα και οι συμπληρωματικοί χώροι είναι ένας τρόπος να καλυφθούν όσο το δυνατόν περισσότερες ανάγκες. Με τη χρήση καφέ και χώρων διαλείμματος, εξασφαλίζονται μεταξύ άλλων και ευχάριστοι τόποι για να ξεκουραστεί κάποιος μετά τις προπονήσεις.\nΤο σίγουρο είναι ένα. Βασικός μελλοντικός στόχος είναι η άσκηση να αποτελέσει μέρος και τρόπο ζωής αλληλένδετο με όλες τις υπόλοιπες ανάγκες μας.\nΎπνος: 3 οφέλη που έχει στην ψυχολογία σας\nΠόσο σημαντικός είναι τελικά ο ύπνος στη ζωή μας;\nΤα 8 super τρόφιμα που θα αντικαταστήσουν το μάθημα Yoga για μια ήρεμη ζωή\nΓιατί κάνεις άστατο ύπνο κατά την διάρκεια της περιόδου σου; – Πως να το αντιμετωπίσεις


Ο καθένας κάνει του κεφαλιού του… | ΤΟ ΠΑΡΟΝ\nΜα, πώς και έγινε αυτό; Ο Γρηγόρης Καραμέλιος, πρόεδρος της ΟΜΟΝΟΙΑΣ Κορυτσάς και μέλος του δεκαπενταμελούς προεδρείου της ΟΜΟΝΟΙΑΣ, που τοποθετήθηκε από τον Βαγγέλη Ντούλε στην έκτη θέση του ψηφοδελτίου του Δημοκρατικού Κόμματος, στο πλαίσιο της συμφωνίας που είχε κάνει ο κ. Ντούλες, έκανε την παρασπονδία.\nΈτσι, λοιπόν, ενώ όλοι οι βουλευτές του Δημοκρατικού Κόμματος παραιτήθηκαν, μεταξύ αυτών και ο κ. Ντούλες, αλλά και όλοι οι επιλαχόντες, ο κ. Καραμέλιος έσπευσε να αποδεχθεί την έδρα, που έφθασε σε αυτόν ως επιλαχόντα…\nΤώρα, αν θα κάνει ο κ. Καραμέλιος… αντιπολίτευση μόνος του στην Αλβανική Βουλή ή θα αποτελεί το άλλοθι της αντιπολίτευσης είναι άλλο θέμα. Το ζήτημα είναι ότι η ελληνική μειονότητα και η πολιτική εκπροσώπησή της είναι και πάλι εκτεθειμένη…\nTags: ypourgio-exofrenikon , αμυνα-διπλωματια , ΓΡΗΓΟΡΗΣ ΚΑΡΑΜΕΛΙΟΣ , ΟΜΟΝΟΙΑ


Κλινικό Πιλάτες - Χρύσα Βαφειάδη Φυσικοθεραπεία\nΤο Pilates είναι ένα σύστημα φυσικής κατάστασης που αναπτύχθηκε στις αρχές του 20ου αιώνα από τον Joseph Pilates, μετά τον οποίο ονομάστηκε. Ο Pilates ονόμασε τη μέθοδο του “Contrology”. Εφαρμόζεται παγκοσμίως, ειδικά στις δυτικές χώρες όπως ο Καναδάς, οι Ηνωμένες Πολιτείες και το Ηνωμένο Βασίλειο. Από το 2005, υπήρχαν 11 εκατομμύρια άνθρωποι που ασκούν to Pilates και 14.000 εκπαιδευτές στις Ηνωμένες Πολιτείες.\nΠρόσφατη μελέτη από τους Phrommpaet et al., 2011 έδειξε ότι το κλινικό Pilates μπορεί να χρησιμοποιηθεί ως βοηθητικό πρόγραμμα άσκησης για τη βελτίωση της ευελιξίας, την ενίσχυση του ελέγχου-κινητικότητας των κορμών και των πυελικών τμημάτων. Μπορεί επίσης να αποτρέψει και να μειώσει την προδιάθεση για αξονική μυοσκελετική βλάβη. Αυτή η μελέτη πραγματοποιήθηκε για να εκτιμηθούν και να συγκριθούν οι επιδράσεις της άσκησης Pilates στην ευελιξία και τον έλεγχο της πυελικής ζώνης μεταξύ των ομάδων που δεν έκαναν θεραπεία και των ομάδων που έκαναν Pilates.\nΤα αποτελέσματα έδειξαν ότι η ομάδα εκπαίδευσης Pilates βελτίωσε σημαντικά την ευελιξία (P <0,001) κατά τη διάρκεια των χρονικών διαστημάτων. Αυτή η επίδραση ήταν επίσης σημαντικά μεγαλύτερη από την ομάδα ελέγχου τόσο για 4 εβδομάδες όσο και για 8 εβδομάδες της περιόδου προπόνησης (P <0,001). Υπήρχαν 65% και 85% των ατόμων από την ομάδα Pilates που πέρασαν τη δοκιμή σταθερότητας πυκνότητας στην πυέλου στις 4 και 8 εβδομάδες των περιόδων άσκησης αντίστοιχα. Κανένας ασθενής απο την ομάδα ελέγχου δεν πέρασε τη δοκιμασία σε οποιαδήποτε στάδια.\nΤραβήξτε το μαξιλάρι του γυμναστηρίου σας και ετοιμαστείτε να κάνετε μια σειρά από κινήσεις που θα σταθεροποιήσουν και θα ενισχύσουν τον κορμό, την πυελική σας ζώνη και τους κοιλιακούς σας.\nΟι ασκήσεις γίνονται συνήθως με μια συγκεκριμένη σειρά, μία μετά την άλλη. Οι κινήσεις έχουν ονόματα, όπως το “The 100”, το Criss-Cross, “ο ελέφαντας” και το “Swan. “Οι κινήσεις μπορεί να φαίνονται απλές, αλλά παίρνουν πολλή ακρίβεια και έλεγχο, , υπάρχει μεγάλη έμφαση στην τεχνική, μπορείς να κάνεις Pilates σε ένα χαλάκι άσκησης ή να χρησιμοποιήσεις εξοπλισμό όπως ο αναμορφωτής κρεβάτι (reformer bed).\nΤο κλινικό Πιλάτες έχει ως στόχο του την επανεκπαίδευση των βαθύτερων σταθεροποιών μυών του σώματός μας καθώς και την επίτευξη σωστής στάσης σώματος, ευλυγησίας και ενδυνάμωσης. Οι βαθύτεροι σταθεροποιοί μύες είναι αυτοί που συνήθως δεν γυμνάζονται σε άλλες αθλητικές δραστηριότητες με αποτέλεσμα να έχουμε διάφορους τραυματισμούς λόγω αδυναμίας και έλλειψης σταθερότητας κυρίως στην περιοχή της λεκάνης.\nΗ βασική διαφορά του από το απλό Πιλάτες είναι η προσαρμογή των βασικών ασκήσεων του Πιλάτες στις ανάγκες του ασθενή. Από πολλές έρευνες παθήσεις που ωφελούνται πολύ από το κλινικό Πιλάτες είναι σφυαλγία, ισχιαλγία, αυχενικό σύνδρομο αλλά και τραυματισμοί στη μέση, τον αυχένα και τον κάτω κορμό. Η χρήση του επίσης σε περιπτώσεις σκολίωσης μπορεί να είναι πολύ αποτελεσματική.


Το παραμύθι και το τίμημα, του Χρήστου Βασιλείου - iporta.gr\nΧρήστος Βασιλείου / 15 Απριλίου 2016 / No Comment\nΑν κοιτάξεις γύρω σου θα δεις πάρα πολλούς φοβισμένους ανθρώπους. Φοβισμένους γιατί είναι μόνοι τους. Ξέρεις… δεν αρκεί να περιτρυγυριζεσαι από κόσμο, οι μέτριες σχέσεις δεν οδηγούν πουθενά.\nΟι αληθινές σχέσεις, όμως, θέλουν θεμέλια. Για να δώσεις ένα κομμάτι του εαυτού σου πρέπει να πρώτα να ξέρεις ποιος είσαι εσύ. Αυτό είναι αστείο, να μιλάω μιας και είμαι μόνο 20 χρόνων, σε αυτή την ηλικία μαθαίνεις τόσα πολλά που μεταβαλλονται από την μία στιγμή στην άλλη και καταλήγεις πάλι στο μηδέν. Όπως λέει ένας φίλος “νομίζεις ότι τα ξέρεις όλα και τελικά συνειδητοποιεις ότι δεν ξέρεις τίποτα “.\nΤο θέμα με την ηλικία το ανέφερα καθαρά γιατί ακούω συνέχεια παιδιά στην ηλικία μου να μιλάνε για θέματα τόσο ρευστά, όπως οι σχέσεις των ανθρώπων, με τόση σιγουριά σαν να τα έχουν ζήσει όλα.\nΠροσωπικά, πιστεύω πως πρέπει να ψάξεις μέσα σου να βρεις τα κενά σου και να δεις τι σου συμπληρώνεις ο καθένας. Ο άνθρωπος που θα’ ναι δίπλα σου είτε φιλικά είτε ερωτικά πρέπει να σ’ αρεσει ως σύνολο, αυτά που τον αποτελούν, όχι να σ’ αρεσει επειδή καλύπτει δικά σου κενά. Ο κάθε άνθρωπος πρέπει να καλύπτει τα δικά του κενά μόνος του, ώστε να μπορέσει να ισορροπήσει μέσα του. Το να φοβάται να μείνει μόνος του είναι κάτι που όλοι έχουμε μέσα μας αλλά αυτό αν δεν το αντιμετωπισει μπορεί να δημιουργήσει τεράστια προβλήματα όπως η εθελοτυφλία.\nΝομίζεις δηλαδή ότι έχεις κάτι επειδή έχεις ανάγκη να το έχεις που εν τέλει δεν το έχεις.\nΊσως το θέμα αυτό είναι πολύ λεπτό και και δεν θα’ πρεπε καν να το ακουμπάω, αλλά είμαι λίγο μπουχτισμενος από τους συνομήλικούς μου που υπερτιμουν τις καταστάσεις.\nΑκούγεται κυνικό, αλλά ίσως είναι το πιο αληθινό γιατί ο κόσμος δεν είναι σαν τα παραμύθια.\nΑν θες, μπορείς να νομίσεις ότι ζεις σε παραμύθι, αλλά κάποια στιγμή θα πληρώσεις το τίμημα.


Παρασκευή, 19 Ιουλίου 2019 12:48\nisland 19 7\nChicago party στο White Island\nΑπόψε το White Island Summer Club στην Κουρούτα, υποδέχεται το Chicago, το καλύτερο RNB - Hip-Hop πάρτι.\nΣτα decks θα βρίσκονται οι Dj IAMSTRONG και MC NICK, οι οποίοι θα μας διασκεδάσουν μέχρι τις πρώτες πρωινές ώρες.\nΠολλές εκπλήξεις μας περιμένουν... Λάβετε θέσεις… το απόλυτο Clubbing ξεκινά!\nstou vaggeli 19 7\nΜπαφατάκης - Μπούρης live... στου Βαγγέλη\nΕνα υπέροχο live έρχεται απόψε στο Λεβεντοχώρι... Ο Θάνος Μπούρης και ο Κώστας Μπαφατάκης θα βρίσκονται στον πολύ όμορφο χώρο "Στου Βαγγέλη"!\nΑπόψε λοιπόν, Παρασκευή 19 Ιουλίου, με το που σουρουπώσει, θα μας παίξουν ρεμπέτικα, σμυρναίικα και λαϊκά τραγούδια του άστεως και της υπαίθρου. Κι ό,τι ήθελε προκύψει...\nTηλ. κρατήσεων: 694 310 6258 - Διοργάνωση: Πλανώδειο\naithrion 19 7\nTo Αίθριον cocktail music bar, στην Σκαφιδιά, μας ετοιμάζει για ακόμα μια φορά ένα υπέροχο live… Απόψε λοιπόν το βράδυ μετά τις 22:00, θα βρίσκονται στο Αίθριον, οι “Banda Morena”.\nmy friends afisa kalokairi


Η Έυα Καϊλή δείχνει το χάος που υπάρχει στο ΠΑΣΟΚ - Έχουμε διαφορετικές απόψεις για πολιτικές επιλογές - ThessalonikiPressThessalonikiPressΗ Έυα Καϊλή δείχνει το χάος που υπάρχει στο ΠΑΣΟΚ - Έχουμε διαφορετικές απόψεις για πολιτικές επιλογές - ThessalonikiPress\nΗ Έυα Καϊλή δείχνει το χάος που υπάρχει στο ΠΑΣΟΚ – Έχουμε διαφορετικές απόψεις για πολιτικές επιλογές\n18 Νοεμβρίου 201714:47\nΣτον πολιτικό μας χώρο είναι προφανές ότι δεν συμφωνούμε όλοι με όλα. Έχουμε διαφορετικές απόψεις για πολιτικές επιλογές, πρόσωπα και πράγματα. Χρειάζεται να συμφωνούμε σε όλα; Ούτε χρειάζεται ούτε πρέπει.\nΌμως όλοι μπορούμε να συμφωνήσουμε σε αρχές και στα εξής δυο-τρία βασικά σημεία.\nΌτι η παρούσα κατάσταση στη πατρίδα μας είναι πολύ λάθος. Οι άνθρωποι πρέπει να έχουν εργασία, ασφάλεια, σταθερότητα, ευκαιρίες και αξιοπρεπές επίπεδο διαβίωσης, και δεν τα έχουν.\nΌτι το πολιτικό παιχνίδι δεν είναι «σταυρόλεξο» που οι παίκτες ψάχνουν να βρουν λύσεις, αλλά «σκακιέρα θυσίας των πολιτών-πιόνια» για την υπεράσπιση του «βασιλιά» και της «βασίλισσας».\nΌτι το βάθος του προβλήματος είναι τόσο μεγάλο, που οι πολιτικοί συναγωνίζονται σε μία αρένα εντυπώσεων για το ποιος θα περιγράψει το πρόβλημα καλύτερα, και όχι ποιος θα καταφέρει να το λύσει.\nΗ Δημοκρατική Παράταξη ήταν μεγάλη όσο έμπαινε μέσα στο πρόβλημα και έδινε λύσεις. Μίκρυνε όταν εγκατέλειψε την ευθύνη σε μία Δεξιά που δεν μπορεί να αλλάξει, γιατί δεν μπορεί να απαλλαχθεί από τα βαρίδια όσων επί Καραμανλή χρεωκόπησαν την Ελλάδα, και στο ευκαιριακό λαϊκίστικό μόρφωμα των ΣΥΡΙΖΑ-ΑΝΕΛ, που για την καρέκλα εξαπάτησε ένα γονατισμένο λαό από την απελπισία.\nΤην Κυριακή ψηφίζουμε το τέλος αυτού του τέλματος. Η Παράταξή μας δεν μπορεί να είναι το «μπάλωμα» στο κοστούμι εξουσίας της ΝΔ και του ΣΥΡΙΖΑ. Είναι μέρος της λύσης και όχι το συμπλήρωμα στα προβλήματα που αυτοί προκάλεσαν ή γιγάντωσαν.\nΆλμα προόδου για τη χώρα δεν μπορεί να υπάρξει χωρίς ενωμένο, δυνατό, μοντέρνο και διευρυμένο Δημοκρατικό χώρο που να ξεκινά από την ανανεωτική Σοσιαλδημοκρατία και να φτάνει μέχρι το Φιλελεύθερο μεταρρυθμιστικό Κέντρο. Αυτή η αλήθεια δεν είναι Ελληνική αλλά πανευρωπαϊκή.\nΜε ρωτάνε γιατί στηρίζω τον Νίκο Ανδρουλάκη έναντι της Φώφης Γεννηματά.\nΚαι με τους δύο έχω συνεργαστεί εξαιρετικά και τους τιμώ και πολιτικά και προσωπικά. Ωστόσο μόνο ο Νίκος Ανδρουλάκης είδα να έχει ξεκάθαρο λόγο και στρατηγική να ανοίξει το χώρο στο εύρος που απαιτείται για τον μετασχηματισμό της παράταξης, ώστε να χρησιμοποιήσει όλα τα εργαλεία που του δίνει αυτή η διεύρυνση.\nΗ πολυπλοκότητα των προβλημάτων που έχουμε μπροστά μας δεν αντιμετωπίζεται με ένα στείρο και μονολιθικό ανταγωνισμό «αριστερίστικου πατριωτισμού» που στόχο έχει να πάρει πίσω τους δυσαρεστημένους του ΣΥΡΙΖΑ. Ο επαναπατρισμός ποσοστών που θα εγγυηθούν την επανεκλογή καθεστωτικών καρεκλοκένταυρών δεν είναι πολιτικός στόχος ευθύνης μίας μεγάλης παράταξης. Πολιτική ευθύνης είναι η διεύρυνση των οριζόντων και το επιλογών για τους πολίτες και το πολιτικό προσωπικό της χώρας για να πάει με δύναμη και σύνεση τη χώρα μπροστά, από το Ω στο Α. Άλλωστε αυτός ήταν και ο στόχος της διαδικασίας. Να ανοιχτούν οι ορίζοντες της παράταξης.\nΕπιπλεόν, υπάρχει εμφανής ανάγκη να χτιστεί μία θεσμική βάση για ενα πολιτικό οργανισμό στον οποίο ο Αρχηγός θα είναι αρμοδιότητα και όχι όργανο που θα πράττει, καταργεί και επιβάλλει με το «έτσι θέλω». Οι τάσεις θα οργανώνονται και θα παράγουν κυβερνητικές προτάσεις και δεν θα δίνουν στείρες μάχες πλασαρίσματος σε κομματικές επιτροπές. Και τα μέλη με τους φίλους του κόμματος θα συμμετέχουν με ρόλο, χωρίς να ακυρώνονται από τις αποφάσεις του προέδρου και των μυστικοσυμβούλων του. Παράταξη με αξιοπρέπεια είναι μία παράταξη με θεσμική βεβαιότητα.\nΠολιτικός οργανισμός χωρίς θεσμική βεβαιότητα και πειθαρχία δεν μπορεί να δημιουργήσει χώρα με θεσμική, πολιτική και οικονομική σταθερότητα. Αυτός είναι ο δεύτερος λόγος που με πείθει η υποψηφιότητα του Νίκου σε σχέση με τα “πεπραγμένα” της Φώφης.\nΤέλος, στη πράξη είδαμε κάτι εξαιρετικό, κυρίως μέσα από τις υποψηφιότητες του Νίκου Ανδρουλάκη, του Γιώργου Καμίνη, του Σταύρου Θεωδωράκη και του Γιώργου Μανιάτη. Μία πραγματική ατζέντα ριζοσπαστικής αλλαγής που περνάει μέσα από τη σύγκρουση με κατεστημένες πρακτικές και νοοτροπίες. Όλοι είπαν το ίδιο. Ότι δεν χρειάζεται να είσαι μάγος για να κάνεις αυτόν τον ευλογημένο τόπο να ορθοποδήσει και τους Έλληνες να διαπρέψουν και πάλι. Πρέπει να κάνεις 4-5 κανονικά πράγματα. Αυτά τα πράγματα που πρότειναν οι υποψήφιοι αποτελούν από μόνα τους μία ομοιογενοποιημένη πολιτική κατεύθυνση, με αρχή, μέση και τέλος, με χρονοδιάγραμμα και μετρήσιμη αξιολόγηση αποτελεσμάτων.\nΑνδρουλάκης, Καμίνης, Θεοδωράκης και Μανιάτης είπαν βασικά σε όλους μας ένα πράγμα: ότι στην πολιτική πραγματικότητα της χώρας μας δεν είναι τίποτα “too big to fail” αρκεί να υπάρχουν πολιτικοί ακτιβιστές που δεν θεωρούν ότι τα θέματα που έχουν μπροστά τους είναι “too big to touch”.\nΓια τον Νίκο Ανδρουλάκη, κανένα θέμα δεν είναι “too big to touch”. Το έδειξε με τη θέση του σε όλα τα μεγάλα ζητήματα, από τα μη εξυπηρετούμενα δάνεια και τους όρους βιωσιμότητας των τραπεζών, από την υπεράσπιση της μεσαίας τάξης με εργαλεία της πραγματικής αγοράς μέχρι τις θέσεις του για την αντιμετώπιση της ανεργίας των νέων και τα ιδιωτικά πανεπιστήμια, από την ανάγκη αλλαγής γεωπολιτικής στάσης σε σχέση με τη Τουρκία μέχρι τη στρατηγική κατάργησης των «φορολογικών παραδείσων» των Βαλκανίων, από το δικαίωμα των ανθρώπων στην αλλαγή φύλου μέχρι την σχέση κράτους και εκκλησίας.\nΗ επιτομή της υποψηφιότητας του Νίκου Ανδρουλάκη είναι ότι ανταποκρίνεται σε μία πολύ βασική απαίτηση της ελληνικής κοινωνίας: «Δεν μπορούμε να συνεχίσουμε να ζούμε σε μία χώρα που το αντίτιμο του να μη πεθάνουμε από τη πείνα, είναι να πεθαίνουμε κάθε μέρα από εξαθλίωση».\nΗ γενιά μας, η πρώτη στην ιστορία αυτής της χώρας που θα ζήσει χειρότερα από τη προηγούμενη, παίρνει την υπόθεση στα χέρια της και αλλάζει τον πολιτικό χάρτη και τη μοίρα της πατρίδας μας. Την Κυριακή το βράδυ όλοι θα είναι περήφανοι για αυτό που θα καταφέρει η γενιά μας, τα παιδιά τους.


Τσιγάρο τέλος για τους Τούρκους οδηγούς | iefimerida.gr\nΑΛΛΑΖΕΙ Ο ΑΝΤΙΚΑΠΝΙΣΤΙΚΟΣ ΝΟΜΟΣ\nΤσιγάρο τέλος για τους Τούρκους οδηγούς\nΚάπνισμα... τέλος για τους Τούρκους οδηγούς, με τους παραβάτες να βρίσκονται αντιμέτωποι με τσουχτερά πρόστιμα σε περίπτωση παράβασης της νέας νομοθεσίας.\nΣύμφωνα με την τουρκική εφημερίδα Habertürk, το εν λόγω μέτρο θα αφορά μόνο στους οδηγούς και όχι στους συνοδηγούς των οχημάτων και αναμένεται να τεθεί άμεσα σε ισχύ.\nΗ αλλαγή αυτή δεν θα είναι, όμως, η μοναδική με την οποία θα βρεθούν αντιμέτωποι οι καπνιστές της Τουρκίας.\nΜέσα στο επόμενο διάστημα αναμένεται να εγκριθεί και μια σειρά άλλων αναθεωρήσεων του αντικαπνιστικού νόμου της χώρας.\nΤο αναθεωρημένο σχέδιο νόμου προβλέπει αλλαγές στα πακέτα των καπνικών προϊόντων ενώ παράλληλα παρεμβαίνει και στον σχεδιασμό τους. Έτσι, από τούδε και στο εξής θα ορίζονται δια νόμου το μέγεθος, τα χρώματα αλλά και οι γραμματοσειρές που θα χρησιμοποιούνται πάνω στα πακέτα των τσιγάρων αλλά και στις συσκευασίες καπνών.\nΌπως αναφέρει η αγγλόφωνη έκδοση της εφημερίδας Hurriyet, επικαλούμενη το δημοσίευμα της Habertürk, το λογότυπο θα καλύπτει έως το 5% της συσκευασίας και μπορεί να εμφανίζεται μόνο από την μια πλευρά του πακέτου.